6)

Korvataan liite VI seuraavasti: ”LIITE VI ILMAILUTIEDOTUSPALVELUJEN TARJOAJILLE ASETETUT ERITYISVAATIMUKSET (Osa AIS) OSASTO A – ILMAILUTIEDOTUSPALVELUJEN TARJOAJILLE ASETETUT ORGANISAATIOTA KOSKEVAT LISÄVAATIMUKSET (AIS.OR) 1 JAKSO – YLEISET VAATIMUKSET AIS.OR.100 Ilmailutiedotuksen hallinta Ilmailutiedotuspalvelujen (AIS) tarjoajalla on oltava tiedonhallinnan resurssit ja prosessit, joilla voidaan riittävällä tavalla turvata laadunvarmistettujen ilmailutietojen ja ilmailutiedotusten oikea-aikainen kerääminen, käsittely, säilytys, integrointi, vaihtaminen ja toimittaminen ilmaliikenteen hallintajärjestelmässä. AIS.OR.105 Ilmailutiedotuspalvelujen tarjoajien vastuut Ilmailutiedotuspalvelujen tarjoaja vastaa lennonvarmistuksen turvallisuuden, säännöllisyyden ja tehokkuuden kannalta tarpeellisten ilmailutietojen ja ilmailutiedotusten tarjoamisesta. Ilmailutiedotuspalvelujen tarjoajan on otettava vastaan, koottava tai yhdistettävä, editoitava, formatoitava, julkaistava, tallennettava ja jaettava ilmailutietoja ja ilmailutiedotuksia, jotka koskevat jäsenvaltion koko aluetta sekä niitä alueita aavan meren yläpuolella, joilla kyseinen jäsenvaltio on vastuussa ilmaliikennepalvelujen tarjoamisesta. Ilmailutiedotuspalvelujen tarjoajan on varmistettava, että ilmailutiedot ja ilmailutiedotukset ovat seuraavien saatavilla: (1) henkilöstö, joka osallistuu lentotoimintaan, mukaan lukien ohjaamomiehistöt, lennonsuunnittelu ja lentosimulaattorit; (2) lentotiedotuspalvelusta vastaavat ilmaliikennepalvelujen tarjoajat; ja (3) palveluntarjoajat, jotka vastaavat lennonvalmistelutiedoista. Ilmailutiedotuspalvelujen tarjoajan on tarjottava ympärivuorokautinen palvelu NOTAMien antamiseksi vastuualueellaan sekä lennonvalmistelutietojen toimittamiseksi niiden reitin vaiheiden osalta, jotka lähtevät sen vastuualueella olevalta lentopaikalta tai helikopterikentältä. Ilmailutiedotuspalvelujen tarjoajan on annettava muiden ilmailutiedotuspalvelujen tarjoajien saataville näiden tarvitsemat ilmailutiedot ja -tiedotukset. Ilmailutiedotuspalvelujen tarjoajan on varmistettava, että käytössä on menettelyt niiden turvallisuusriskien arvioimiseksi ja torjumiseksi, joita ilmailulle voi aiheutua tietojen ja tiedotusten virheistä. Ilmailutiedotuspalvelujen tarjoajan on ilmoitettava selvästi, että jäsenvaltion osalta ja puolesta tarjottavat ilmailutiedot ja ilmailutiedotukset tarjotaan kyseisen jäsenvaltion alaisuudessa riippumatta siitä, missä muodossa ne annetaan. 2 JAKSO – TIETOJEN LAADUN HALLINTA AIS.OR.200 Yleistä Ilmailutiedotuspalvelujen tarjoajan on varmistettava, että a) ilmailutietoja ja ilmailutiedotuksia tarjotaan liitteen III (Osa ATM/ANS.OR) lisäyksessä 1 täsmennettyjen ilmailutietojen luettelon vaatimusten mukaisesti; b) tietojen laatu säilytetään; ja c) digitaalisten ilmailutietojen käsittely ja vaihtaminen mahdollistetaan automaatiolla. AIS.OR.205 Muodolliset järjestelyt Ilmailutiedotuspalvelujen tarjoajan on varmistettava, että seuraavien välillä on olemassa muodolliset järjestelyt: a) kaikki osapuolet, jotka toimittavat sille tietoja; ja b) muut ilmailutiedotuspalvelujen tarjoajat, kun niiden kanssa vaihdetaan ilmailutietoja ja ilmailutiedotuksia. AIS.OR.210 Ilmailutietojen ja ilmailutiedotusten vaihtaminen Ilmailutiedotuspalvelujen tarjoajan on varmistettava, että a) ilmailutietojen muoto perustuu ilmailutiedotusten vaihtamisen malliin, joka on suunniteltu maailmanlaajuisesti yhteentoimivaksi; ja b) ilmailutiedot vaihdetaan sähköisesti. AIS.OR.215 Välineet ja ohjelmistot Ilmailutiedotuspalvelujen tarjoajan on varmistettava, että ilmailutietoihin ja ilmailutiedotuksiin liittyvien prosessien tukemiseen tai automatisointiin käytettävien välineiden ja ohjelmistojen toiminta ei heikennä ilmailutietojen eikä ilmailutiedotusten laatua. AIS.OR.220 Validointi ja todentaminen Ilmailutiedotuspalvelujen tarjoajan on varmistettava todentamis- ja validointitekniikoiden käyttäminen siten, että ilmailutiedot täyttävät AIS.TR.200 kohdassa täsmennetyt asiaan liittyvät tietojen laatuvaatimukset. AIS.OR.225 Metatiedot Ilmailutiedotuspalvelujen tarjoajan on kerättävä ja säilytettävä metatietoja. AIS.OR.230 Tietojen virheenilmaisu ja varmentaminen Ilmailutiedotuspalvelujen tarjoajan on varmistettava, että a) ilmailutietojen välittämisen ja/tai tallentamisen yhteydessä käytetään digitaalisten tietojen virheenilmaisutekniikkoja tietoihin sovellettavien, AIS.TR.200 kohdan c alakohdan mukaisten eheystasojen turvaamiseksi; ja b) ilmailutietojen välittäminen suojataan soveltuvalla varmennusmenettelyllä, jonka avulla vastaanottajat voivat varmistua siitä, että tiedot tai tiedotukset ovat peräisin valtuutetusta lähteestä. AIS.OR.235 Virheistä ilmoittaminen, niiden mittaaminen ja korjaavat toimet Ilmailutiedotuspalvelujen tarjoajan on varmistettava virheistä ilmoittamista, niiden mittaamista ja korjaavia toimia koskevien mekanismien perustaminen ja ylläpito. AIS.OR.240 Tietojen rajoittaminen Ilmailutiedotuspalvelujen tarjoajan on yksilöitävä ilmailutiedotustuotteissa – NOTAMeja lukuun ottamatta – ilmailutiedot ja ilmailutiedotukset, jotka eivät täytä tietojen laatuvaatimuksia. AIS.OR.250 Yhdenmukaisuusvaatimus Jos samoja ilmailutietoja tai ilmailutiedotuksia käytetään useamman kuin yhden jäsenvaltion AIP:ssa, ilmailutiedotuspalvelujen tarjoajien, joiden vastuulla kyseiset AIP:t ovat, on otettava käyttöön mekanismit, joilla varmistetaan useamassa kuin yhdessä paikassa esiintyvien tietojen yhdenmukaisuus. 3 JAKSO – ILMAILUTIEDOTUSTUOTTEET AIS.OR.300 Yleistä – Ilmailutiedotustuotteet Kun ilmailutietoja ja ilmailutiedotuksia annetaan eri muodoissa, ilmailutiedotuspalvelujen tarjoajan on varmistettava, että käytössä on menettelyt ilmailutietojen ja -tiedotusten yhdenmukaisuuden turvaamiseksi eri muotojen välillä. 1 luku – Ilmailutiedotus standardoituna esityksenä AIS.OR.305 Ilmailukäsikirja (AIP) Ilmailutiedotuspalvelujen tarjoajan on julkaistava ilmailukäsikirja. AIS.OR.310 AIP:n muutokset Ilmailutiedotuspalvelujen tarjoajan on a) julkaistava pysyvät muutokset ilmailukäsikirjaan AIP:n muutoksina; ja b) varmistettava, että ilmailukäsikirjaa muutetaan tai että se julkaistaan uudelleen sellaisin väliajoin kuin on tarpeen, jotta voidaan varmistaa tietojen olevan täydelliset ja ajan tasalla. AIS.OR.315 AIP:n täydennykset Ilmailutiedotuspalvelujen tarjoajan on a) julkaistava AIP:n täydennyksinä tilapäiset pitkäkestoiset – kolme kuukautta tai pidempään voimassa olevat – muutokset sekä lyhytkestoiset tiedotukset, joihin sisältyy mittavaa tekstisisältöä ja/tai kuvioita; b) laadittava säännöllisesti tarkistusluettelo voimassa olevista AIP:n täydennyksistä; ja c) julkaistava uusi korvaava AIP:n täydennys, jos AIP:n täydennyksessä on virhe tai kun AIP:n täydennyksen voimassaoloaikaa muutetaan. AIS.OR.320 Ilmailutiedote (AIC) Ilmailutiedotuspalvelujen tarjoajan on julkaistava ilmailutiedotteena seuraavat: a) pitkän aikavälin ennuste merkittävistä muutoksista lainsäädännössä, määräyksissä, menetelmissä tai välineissä; b) puhtaasti selittävät tai neuvoa-antavat tiedotukset, jotka vaikuttavat lentoturvallisuuteen; c) puhtaasti selittävät tai neuvoa-antavat tiedotukset tai ilmoitukset, jotka liittyvät teknisiin, lainsäädännöllisiin tai yksinomaan hallinnollisiin asioihin. Ilmailutiedotuspalvelujen tarjoajan on tarkistettava kulloinkin voimassa olevan ilmailutiedotteen voimassaolotilanne vähintään kerran vuodessa. AIS.OR.325 Ilmailukartat Ilmailutiedotuspalvelujen tarjoajan on varmistettava, että seuraavat ilmailukartat, jos ne ovat saatavilla: a) muodostavat AIP:n osan tai ne toimitetaan erikseen AIP:n vastaanottajille: (1) lentopaikan estekartta – tyyppi A; (2) lentopaikka-/helikopterikenttäkartta; (3) lentopaikan maaliikennekartta; (4) ilma-alusten pysäköinti-/telakoitumiskartta; (5) tarkkuuslähestymisen maastokartta; (6) lennonjohdon valvontaminimikorkeuskartta; (7) aluekartta; (8) mittarilennon vakiotuloreittiä (STAR) koskeva kartta; (9) mittarilennon vakiolähtöreittiä (SID) koskeva kartta; (10) mittarilähestymiskartta; (11) näkölähestymiskartta; ja (12) reittisuunnistuskartta; sekä b) tarjotaan osana ilmailutiedotustuotteita: (1) lentopaikan estekartta – tyyppi B; (2) maailman ilmailukartta 1:1 000 000; (3) maailman ilmailukartta 1:500 000; (4) ilmailun suunnistuskartta – pieni mittakaava; ja (5) paikannuskartta. AIS.OR.330 NOTAM Ilmailutiedotuspalvelujen tarjoajan on a) viipymättä julkaistava NOTAM, jos jaettava tieto on luonteeltaan tilapäistä ja lyhytkestoista tai jos operatiiviselta kannalta merkittäviä pysyviä muutoksia tai pitkäkestoisia tilapäisiä muutoksia tehdään lyhyellä varoitusajalla, ellei niihin sisälly mittavaa tekstisisältöä ja/tai kuvioita; ja b) julkaistava NOTAMilla sellaisia ilmailun laitteiden ja varusteiden käyttöönottoa, kuntoa tai muutoksia samoin kuin ilmailun palveluja, menetelmiä tai vaaratekijöitä koskevat tiedot, joista lentotoimintaan osallistuvan henkilöstön on välttämätöntä olla tietoisia riittävän ajoissa; AIS.OR.200 kohdan noudattaminen ei estä lentoturvallisuuden varmistamiseksi tarvittavan kiireellisen ilmailutiedotuksen jakamista. 2 luku – Digitaaliset tietokokonaisuudet AIS.OR.335 Yleistä – Digitaaliset tietokokonaisuudet Jos digitaalisia tietoja on saatavilla, ilmailutiedotuspalvelujen tarjoajan on varmistettava, että niissä noudatetaan seuraavia muotoja: (1) AIP-tietokokonaisuus; (2) maastotietokokonaisuus; (3) estetietokokonaisuudet; (4) lentopaikan kartoitustietokokonaisuudet; ja (5) mittarilentomenetelmien tietokokonaisuudet. Jos maastotietoja annetaan saataville, ne on tarjottava maastotietokokonaisuuksina. Voimassa olevista tietokokonaisuuksista on annettava säännöllisesti tarkistusluettelo. AIS.OR.340 Metatietoja koskevat vaatimukset Kuhunkin tietokokonaisuuteen on sisällyttävä vähimmäismäärä metatietoja, jotka on annettava seuraavalle käyttäjälle. AIS.OR.345 AIP-tietokokonaisuus Ilmailutiedotuspalvelujen tarjoajan on varmistettava, että jos AIP-tietokokonaisuus on saatavilla, siihen sisältyy digitaalinen esitys pysyväisluonteista ilmailutiedotuksista, mukaan lukien pysyvät tiedotukset ja pitkäkestoiset tilapäiset muutokset. AIS.OR.350 Maasto- ja estetiedot – Yleiset vaatimukset Ilmailutiedotuspalvelujen tarjoajan on varmistettava, että jos maasto- ja estetietoja on saatavilla, ne tarjotaan AIS.TR.350 kohdan mukaisesti. AIS.OR.355 Maastotietokokonaisuudet Ilmailutiedotuspalvelujen tarjoajan on varmistettava, että jos maastotietoja on saatavilla, ne annetaan seuraavasti: a) alueen 1 osalta siten kuin AIS.TR.350 kohdassa säädetään; ja b) lentopaikkojen osalta siten, että ne kattavat (1) alueen 2 a tai osia siitä, siten kuin AIS.TR.350 kohdan b alakohdan 1 alakohdassa säädetään; (2) alueet 2 b, 2 c ja 2 d tai osia niistä, siten kuin AIS.TR.350 kohdan b alakohdan 2, 3 ja 4 alakohdassa säädetään, kun on kyse maastosta i) 10 kilometrin säteellä lentopaikan mittapisteestä; ja ii) yli 10 kilometrin päässä lentopaikan mittapisteestä, jos maasto läpäisee horisontaalisen pinnan, joka on 120 metriä korkeammalla kuin alin kiitotien korkeus; (3) lentoonlähdön lentoradan alueen tai osia siitä; (4) alueen, tai osia siitä, jonka rajoina ovat lentopaikan esterajoituspintojen sivureunat; (5) alueen 3 tai osia siitä, siten kuin AIS.TR.350 kohdan c alakohdassa säädetään, jos maasto ulottuu 0,5 metriä yli horisontaalisen pinnan, joka kulkee läpi lentopaikan kenttäalueen lähimmän kohdan; ja (6) alueen 4 tai osia siitä, siten kuin AIS.TR.350 kohdan d alakohdassa säädetään, kaikkien niiden kiitoteiden osalta, joilla harjoitetaan luokan II tai III tarkkuuslähestymistä ja joiden osalta toiminnanharjoittajat tarvitsevat yksityiskohtaista tietoa maastosta voidakseen arvioida maaston vaikutuksen ratkaisukorkeuden määrittämiseen radiokorkeusmittareilla. AIS.OR.360 Estetietokokonaisuudet Ilmailutiedotuspalvelujen tarjoajan on varmistettava, että jos estetietoja on saatavilla, ne tarjotaan seuraavasti: a) alueella 1 olevat esteet, joiden korkeus on vähintään 100 metriä maanpinnasta; b) lentopaikkojen osalta kaikki alueella 2 olevat esteet, joiden arvioidaan aiheuttavan vaaraa ilmaliikenteelle; ja c) lentopaikkojen osalta siten, että ne kattavat (1) alueen 2 a tai osia siitä niiden esteiden osalta, jotka läpäisevät estetietojen keräämispinnan; (2) lentoonlähdön lentoradan alueella tai sen osilla ovat esteet, jotka kohoavat yli tasaisen pinnan, jonka kaltevuus on 1,2 prosenttia ja jolla on lentoonlähdön lentoradan kanssa yhteinen alku; (3) lentopaikan esterajoituspinnan tai sen osien läpäisyt; (4) alueet 2 b, 2 c ja 2 d niiden esteiden osalta, jotka läpäisevät estetietojen keräämispinnat; (5) alueen 3 tai osia siitä niiden esteiden osalta, jotka läpäisevät estetietojen keräämispinnan; ja (6) alueen 4 tai osia siitä kaikkien niiden kiitoteiden osalta, joilla harjoitetaan luokan II tai III toimintaa. AIS.OR.365 Lentopaikan kartoitustietokokonaisuudet Ilmailutiedotuspalvelujen tarjoajan on varmistettava, että jos lentopaikan kartoitustietokokonaisuuksia on saatavilla, ne tarjotaan AIS.TR.365 kohdan mukaisesti. AIS.OR.370 Mittarilentomenetelmien tietokokonaisuudet Ilmailutiedotuspalvelujen tarjoajan on varmistettava, että jos mittarilentomenetelmien tietokokonaisuuksia on saatavilla, ne tarjotaan AIS.TR.370 kohdan mukaisesti. 4 JAKSO – JAKELU- JA LENNONVALMISTELUTIETOPALVELUT AIS.OR.400 Jakelupalvelut Ilmailutiedotuspalvelujen tarjoajan on a) huolehdittava saatavilla olevien ilmailutiedotustuotteiden jakelusta käyttäjille, jotka pyytävät niitä; b) asetettava AIP, AIP:n muutokset, AIP:n täydennykset, NOTAMit ja ilmailutiedote (AIC) saataville mahdollisimman ripeästi; c) varmistettava NOTAMien jakelu kiinteän ilmailuviestipalvelun (AFS) välityksellä aina, kun se on käytännössä mahdollista; d) varmistettava, että NOTAMeja vaihdetaan kansainvälisesti vain, jos siitä on sovittu yhteisesti kansainvälisten NOTAM-toimistojen ja monikansallisten NOTAM-käsittely-yksikköjen kesken; ja e) järjestettävä tarvittaessa televiestintäkeinoin annettavien NOTAMien antaminen ja vastaanottaminen operatiivisten vaatimusten täyttämiseksi. AIS.OR.405 Lennonvalmistelutietopalvelut Ilmailutiedotuspalvelujen tarjoajan on varmistettava, että a) minkä tahansa lentopaikan tai helikopterikentän ilmailutiedot, jotka koskevat kyseiseltä lentopaikalta tai helikopterikentältä lähtevän reitin vaiheita, asetetaan lentotoimintatehtävissä toimivan henkilöstön saataville, mukaan lukien ohjaamomiehistö ja lennonvalmistelutiedotuksesta vastaavat palvelut; ja b) lennon suunnittelua varten annettaviin ilmailutietoihin sisältyvät operatiiviselta kannalta merkittävät tiedot ilmailutiedotustuotteiden osatekijöistä. 5 JAKSO – ILMAILUTIEDOTUSTUOTTEIDEN PÄIVITYKSET AIS.OR.500 Yleistä – Ilmailutiedotustuotteiden päivitykset Ilmailutiedotuspalvelujen tarjoajan on varmistettava, että ilmailutietoja ja ilmailutiedotuksia muutetaan tai julkaistaan uudelleen niiden pitämiseksi ajan tasalla. AIS.OR.505 Ilmailutiedotusten säätely ja valvonta (AIRAC) Ilmailutiedotuspalvelujen tarjoajan on varmistettava, että AIS.TR.505 kohdan a alakohdassa tarkoitettuja olosuhteita koskevat tiedotukset jaetaan AIRAC-järjestelmällä. Ilmailutiedotuspalvelujen tarjoajan on varmistettava, että (1) AIRAC-järjestelmällä ilmoitettuihin tiedotuksiin ei tehdä uusia muutoksia ainakaan 28 päivän aikana AIRAC-järjestelmän mukaisesta voimaantulopäivästä, ellei ilmoitettu olosuhde ole tilapäinen eikä jatkuisi koko kyseistä aikaa; (2) AIRAC-järjestelmällä annettavat tiedotukset jaetaan tai annetaan saataville siten, että ne tavoittavat vastaanottajat vähintään 28 päivää ennen AIRAC-järjestelmän mukaista voimaantulopäivää; ja (3) muita täytäntöönpanopäiviä kuin AIRAC-järjestelmän mukaisia voimaantulopäiviä ei käytetä ennalta suunniteltuihin operatiivisesti merkittäviin muutoksiin, jotka vaativat kartografista työstämistä ja/tai suunnistustietokantojen päivittämistä. AIS.OR.510 NOTAM Ilmailutiedotuspalvelujen tarjoajan on a) varmistettava, että NOTAMit annetaan AIS.TR.510 kohdan mukaisesti; ja b) annettava AIS.TR.510 kohdan f alakohdan mukainen ”käynnistävä NOTAM”, kun AIP:n muutos tai AIP:n täydennys julkaistaan AIRAC-menettelyjen mukaisesti. AIS.OR.515 Tietokokonaisuuksien päivitykset Ilmailutiedotuspalvelujen tarjoajan on a) muutettava tietokokonaisuuksia tai julkaistava ne uudelleen niin usein kun on tarpeen niiden pitämiseksi ajan tasalla; ja b) annettava pysyvät muutokset ja pitkäaikaiset – kolme kuukautta tai pidempään kestävät – tilapäiset muutokset saataville digitaalisina tietoina täydellisenä tietokokonaisuutena ja/tai osakokonaisuutena, johon sisältyvät ainoastaan eroavuudet aikaisemmin julkaistusta täydellisestä tietokokonaisuudesta. 6 JAKSO – HENKILÖSTÖVAATIMUKSET AIS.OR.600 Yleiset vaatimukset Sen lisäksi, mitä liitteessä III olevan ATM/ANS.OR.B005 kohdan a alakohdan 6 alakohdassa säädetään, ilmailutiedotuspalvelujen tarjoajan on varmistettava, että ilmailutietojen ja ilmailutiedotusten tarjoamisesta vastaava henkilöstö on a) tietoinen seuraavista ja soveltaa niitä: (1) 2–5 jaksossa vahvistetut ilmailutiedotustuotteita ja -palveluja koskevat vaatimukset; (2) AIP:n muutoksiin ja AIP:n täydennyksiin sovellettavat päivitysvälit, jotka koskevat alueita, joiden osalta ne tarjoavat ilmailutietoja ja ilmailutiedotuksia; b) riittävän koulutettua, pätevää ja toimivaltaisia suorittamaan työtehtävänsä. OSASTO B – ILMAILUTIEDOTUSPALVELUJEN TARJOAJILLE ASETETUT TEKNISET LISÄVAATIMUKSET (AIS.TR) 2 JAKSO – TIETOJEN LAADUN HALLINTA AIS.TR.200 Yleistä a) Ilmailutietojen täsmällisyyden on vastattava liitteen III (Osa ATM/ANS.OR) lisäyksessä 1 vahvistettua ilmailutietojen luetteloa (’tietoluetteloa’). b) Ilmailutietojen ilmoitustarkkuuden on vastattava tietojen tosiasiallista tarkkuutta. c) Ilmailutietojen eheys on säilytettävä. Tietoluettelossa esitetyn eheysluokituksen perusteella on otettava käyttöön menettelyt, joilla varmistetaan, että (1) rutiinitietojen osalta tietojen korruptoituminen vältetään tietojen koko käsittelyprosessin alusta loppuun; (2) olennaisten tietojen osalta korruptoitumista ei tapahdu koko prosessin missään vaiheessa ja tarvittaessa on käytössä lisäprosesseja, joilla torjutaan mahdollisia riskejä yleisessä järjestelmäarkkitehtuurissa tietojen eheyden turvaamiseksi tällä tasolla; (3) kriittisten tietojen osalta korruptoitumista ei tapahdu koko prosessin missään vaiheessa ja käytettävissä on eheyden turvaamiseksi lisäprosesseja, joilla voidaan kaikin tavoin lieventää niiden mahdollisten vikojen vaikutuksia, jotka yleisen järjestelmäarkkitehtuurin perusteellisessa analyysissä on todettu mahdollisiksi riskeiksi tietojen eheydelle. d) Ilmailutietojen jäljitettävyys on varmistettava. e) Ilmailutietojen ajankohtaisuus on varmistettava, mukaan lukien tietojen voimassaoloajan mahdolliset rajoitukset. f) Ilmailutietojen täydellisyys on varmistettava. g) Tiedot on toimitettava muodossa, joka riittää varmistamaan, että tiedot voidaan tulkita niiden aiottua käyttötarkoitusta vastaavalla tavalla. AIS.TR.210 Ilmailutietojen ja ilmailutiedotusten vaihtaminen Maastotietoja lukuun ottamatta ilmailutiedot on vaihdettava muodossa a) jonka on mahdollistettava tietojen vaihtaminen sekä yksittäisistä ominaisuuksista että ominaisuusjoukoista; b) jonka on mahdollistettava perustasotietojen vaihtaminen pysyvien muutosten johdosta; c) jonka on oltava jäsennelty ilmailutietojen luettelon aiheiden ja piirteiden mukaan ja dokumentoitu tietojen vaihtamisen muodon ja ilmailutietojen luettelon välisellä kartoituksella. AIS.TR.220 Todentaminen a) Todentamisella on varmistettava, että (1) ilmailutiedot on otettu vastaan korruptoitumattomina; (2) ilmailutietojen käsittelystä ei aiheudu niiden korruptoitumista. b) Manuaalisesti syötetyille ilmailutiedoille ja ilmailutiedotuksille on tehtävä riippumaton todentaminen mahdollisten virheiden löytämiseksi. AIS.TR.225 Metatiedot Kerättäviin metatietoihin on sisällyttävä vähintään seuraavat: a) niiden organisaatioiden tai yksiköiden tunnistetiedot, jotka suorittavat mitä tahansa toimia, jotka liittyvät ilmailutietojen tuottamiseen, välittämiseen tai käsittelyyn; b) toteutettu toimi; c) toimen toteutuspäivä ja -kellonaika. AIS.TR.235 Virheistä ilmoittaminen, niiden mittaaminen ja korjaavat toimet Virheistä ilmoittamista, niiden mittaamista ja korjaamista koskevilla mekanismeilla on varmistettava, että a) tietojen tuottamisen, tallentamisen ja käsittelyn aikana todetut tai käyttäjien julkaisemisen jälkeen ilmoittamat ongelmat kirjataan ylös; b) ilmailutiedotuspalvelujen tarjoaja analysoi kaikki ilmailutietoihin ja ilmailutiedotuksiin liittyvät ilmoitetut ongelmat, ja tarvittavat korjaavat toimet toteutetaan; c) etusija annetaan kaikkien kriittisissä ja olennaisissa ilmailutiedoissa havaittujen virheiden, epäjohdonmukaisuuksien ja poikkeamien korjaamiselle; d) käyttäjiä, joihin asia vaikuttaa, varoitetaan virheistä mahdollisimman tehokkaasti, ottaen huomioon ilmailutietojen ja ilmailutiedotusten eheystaso; e) palautteen antamista virheistä helpotetaan ja siihen kannustetaan. AIS.TR.240 Tietojen rajoittaminen Tiedot, jotka eivät täytä laatuvaatimuksia, on merkittävä huomautuksella tai niiden laatuarvo on ilmoitettava selkeästi. 3 JAKSO – ILMAILUTIEDOTUSTUOTTEET AIS.TR.300 Yleistä – Ilmailutiedotustuotteet a) Jaettavaksi tarkoitettujen ilmailutuotteiden selväkielisiin osuuksiin on sisällytettävä teksti englanniksi, lukuun ottamatta tuotteita, jotka on tarkoitettu jaettavaksi vain yhdessä jäsenvaltiossa. b) Paikannimet on kirjoitettava paikallisen käytännön mukaan ja translitteroitava tarvittaessa Kansainvälisen standardisoimisjärjestön (ISO) mukaisin latinalaisin kirjaimin. c) Kansainvälisen siviili-ilmailujärjestön (ICAO) lyhenteitä on käytettävä ilmailutiedotustuotteissa silloin kun ne siihen soveltuvat. 1 luku – Ilmailutiedotus standardoituna esityksenä AIS.TR.305 Ilmailukäsikirja (AIP) a) Ilmailukäsikirja ja sen muutokset ja täydennykset on julkaistava sähköisenä ilmailukäsikirjana (eAIP). Sen on mahdollistettava lukeminen tietokoneen näytöllä ja tulostus paperille. Ilmailukäsikirja ja sen muutokset ja täydennykset voidaan lisäksi julkaista paperiversiona. b) Ilmailukäsikirjaan on sisällyttävä seuraavat: (1) AIP:n soveltamisalaan kuuluvista lennonvarmistuksen laitteista, palveluista ja menetelmistä vastaavan toimivaltaisen viranomaisen lausuma; (2) yleiset edellytykset, joilla nämä laitteet ja palvelut ovat saatavissa käyttöön; (3) luettelo merkittävistä eroavuuksista jäsenvaltion kansallisten säädösten ja käytäntöjen sekä niihin liittyvien ICAOn standardien ja suositeltujen menettelytapojen ja menettelyjen välillä; (4) jäsenvaltion valinta kussakin niistä merkittävistä tapauksista, joiden osalta ICAOn standardeissa ja suositelluissa menettelytavoissa ja menettelyissä annetaan vaihtoehtoinen toimintatapa. c) AIP:n on sisällettävä lisäyksessä 1 lueteltujen otsakkeiden mukaiset tiedotukset niiden mukaan järjestettynä. d) Julkaiseva jäsenvaltio ja ilmailutiedotuspalvelun tarjoaja on mainittava selvästi. e) Jos vähintään kaksi jäsenvaltiota julkaisevat AIP:n yhdessä, ne on ilmoitettava selvästi. f) Kunkin AIP:n on oltava itsenäinen julkaisu ja sisällettävä sisällysluettelo. g) Kukin AIP on ajettava kolmeen osaan (GEN, ENR ja AD), kohtiin ja alakohtiin, paitsi jos AIP tai AIP:n nide on tarkoitettu helpottamaan operatiivista käyttöä lennolla, jolloin sen muoto ja jäsentely voidaan jättää jäsenvaltion harkintavaltaan sillä edellytyksellä, että sisällysluettelo on mukana. h) Kukin AIP on päivättävä. i) Päiväyksen, joka koostuu päivästä, kuukaudesta (kuukauden nimi) ja vuodesta, on oltava tietojen julkaisupäivä ja/tai voimaantulopäivä (AIRAC). j) Kun kuvaillaan toimintajaksoja, saatavuutta tai toimintaa, sovellettavat päivämäärät ja ajankohdat on ilmoitettava. k) Kussakin niteenä julkaistussa AIP:ssa ja irtolehtinä julkaistun AIP:n kullakin sivulla on oltava selvästi merkittyinä seuraavat: (1) AIP:n tunniste; (2) AIP:n kattama alue ja tarvittaessa osa-alueet; (3) julkaisevan jäsenvaltion ja käsikirjan tuottavan organisaation (viranomainen) tiedot: ja (4) sivunumerot / karttojen otsikot. l) Muutokset AIP:n julkaistuun niteeseen on tehtävä käyttämällä korvaavia sivuja. AIS.TR.310 AIP:n muutokset a) Kaikki AIP:n operatiivisesti merkittävät, AIS.OR.505 kohdan mukaiset muutokset, on ilmoitettava AIRAC-järjestelmässä selvästi sellaisiksi tunnistettavina. b) Kullekin AIP:n muutokselle on annettava juokseva sarjanumero. c) Kun AIP:n muutos julkaistaan, siinä on viitattava muutokseen sisällytetyn NOTAMin sarjanumeroon. d) AIP:n muutoksiin sovellettavat ajankohtaiset päivitykset on annettava julkisesti saataville. e) Muutosten ja huomautusten tekeminen käsin olisi pidettävä minimissä; normaalin muutostavan on oltava uudelleen julkaiseminen tai sivujen korvaaminen. f) Kussakin AIP:ssa on oltava (1) tarkistuslista AIP:n irtosivujen päiväyksistä ja numeroista; ja (2) kooste mahdollisista tiedossa olevista käsikorjauksista. g) Uusi tai tarkistettu tiedotus on merkittävä sen kohdalla marginaalissa olevalla huomautuksella. h) Kullakin AIP:n muutoksen sivulla, kansilehti mukaan lukien, on oltava julkaisupäivä ja tarvittaessa voimaantulopäivä. i) AIP:n muutosten säännölliset väliajat on ilmoitettava AIP:n Osassa 1 – Yleistä (GEN). AIS.TR.315 AIP:n täydennykset a) Painettu AIP:n täydennys on julkaistava erillisinä sivuina. b) AIP:n täydennyksiin sovellettavat ajankohtaiset päivitykset on annettava julkisesti saataville. c) Kullekin AIP:n täydennykselle on annettava kalenterivuoteen perustuva juokseva sarjanumero. d) Kun julkaistava AIP:n täydennys korvaa NOTAMin, siinä on viitattava kyseisen NOTAMin sarjaan ja numeroon. e) Voimassa olevista AIP:n täydennyksistä on julkaistava tarkistusluettelo vähintään kerran kuussa osana NOTAM-tarkistusluetteloa ja samalla jakelulla kuin AIP:n täydennysten osalta. f) Jokaisella AIP:n täydennyssivulla on oltava julkaisupäivämäärä. Jokaisella AIRAC-järjestelmän AIP-täydennyssivulla on oltava sekä julkaisupäivämäärä että voimaantulopäivä. AIS.TR.320 Ilmailutiedote (AIC) a) Ilmailutiedote on annettava sähköisesti. b) Ilmailutiedote on annettava, kun on aiheellista julkistaa seuraavia: (1) ennakoidut merkittävät muutokset lennonvarmistuksen menetelmissä, palveluissa ja laitteissa; (2) ennusteet uusien suunnistusjärjestelmien käyttöönotosta; (3) lento-onnettomuuksien ja vaaratilanteiden tutkinnasta saadut merkittävät tiedot, joilla on vaikutusta lentoturvallisuuteen; (4) tietoa määräyksistä, jotka liittyvät siviili-ilmailun turvaamiseen siihen kohdistuvilta ja sen turvallisuuden vaarantavilta laittomilta teoilta; (5) neuvontaa lääketieteellisistä seikoista, joilla on merkitystä erityisesti ilma-alusten ohjaajien kannalta; (6) fysikaalisten vaaratekijöiden välttämistä koskevia varoituksia ilma-alusten ohjaajille; (7) tietoa eräiden sääilmiöiden vaikutuksesta lentotoimintaan; (8) tietoa ilma-alusten käsittelyyn vaikuttavista uusista vaaratekijöistä; (9) tietoa määräyksistä, jotka koskevat rajoitusten alaisten esineiden ilmakuljetusta; (10) viittaukset kansallisen ja EU:n lainsäädännön vaatimuksiin ja niiden muutosten julkaisemiseen; (11) tietoa lentomiehistön lupakirjoja koskevista järjestelyistä; (12) tietoa ilmailuhenkilöstön koulutuksesta; (13) tietoa kansallisen ja EU:n lainsäädännön vaatimusten täytäntöönpanosta tai niistä vapauttamisesta; (14) neuvontaa tietyntyyppisten laitteiden käytöstä ja huollosta; (15) ilmailukarttojen uusien tai tarkistettujen painosten todellinen tai suunniteltu saatavuus; (16) tietoa viestintälaitteiden kuljettamisesta; (17) selittävää tietoa melunvaimennuksesta; (18) valikoidut lentokelpoisuusmääräykset; (19) tietoa muutoksista NOTAMien sarjoihin tai jakeluun, AIP:n uusista painoksista tai suurista muutoksista niiden sisältöön, kattavuuteen tai muotoon; (20) ennakkotietoa lumisuunnitelmasta; ja (21) muita vastaavanlaisia tietoja. c) Ilmailutiedotetta ei pidä käyttää sellaisten tietojen antamiseen, jotka voi sisällyttää ilmailukäsikirjaan tai NOTAMiin. d) Ilmailukäsikirjan AD 1.2.2 kohdan mukaista lumisuunnitelmaa on täydennettävä vuodenaikakohtaisilla tiedoilla, jotka annetaan ilmailutiedotteella hyvissä ajoin aina ennen talven alkua ja viimeistään kuukautta ennen kuin talviolosuhteiden normaalisti katsotaan alkavan. e) Kun ilmailutiedotteen antava jäsenvaltio valitsee tiedotteen jaettavaksi oman alueensa ulkopuolelle, jakelun on oltava sama kuin ilmailukäsikirjalla. f) Kullekin ilmailutiedotteelle on annettava kalenterivuoteen perustuva juokseva sarjanumero. g) Jos ilmailutiedote annetaan useampana kuin yhtenä sarjana, kukin sarja on erikseen yksilöitävä kirjaimella. h) Tarkistusluettelo kulloinkin voimassa olevista ilmailutiedotteista on annettava vähintään kerran vuodessa samalla jakelulla kuin ilmailutiedote. i) Tarkistusluettelo jäsenvaltion ulkopuolelle jaetuista ilmailutiedotteista on sisällytettävä NOTAM-tarkistusluetteloon. AIS.TR.330 NOTAM a) NOTAM on julkaistava silloin, kun on tarpeen antaa seuraavat tiedot: (1) lentopaikkojen tai helikopterikenttien perustaminen, sulkeminen tai merkittävät muutokset niiden toiminnassa; (2) ilmailupalvelujen aloittaminen, peruuttaminen tai merkittävät muutokset niiden toiminnassa; (3) radionavigointipalvelujen ja ilma-aluksen ja maa-aseman välisten viestintäpalvelujen aloittaminen, peruuttaminen tai merkittävät muutokset niiden operatiivisissa valmiuksissa; (4) varajärjestelmien ja toissijaisten järjestelmien puutteellinen saatavuus, jolla on suora vaikutus lentotoimintaan; (5) visuaalisten apulaitteiden käyttöönotto, poistaminen tai merkittävät muutokset niihin; (6) lentopaikan valaistusjärjestelmien tärkeiden osien toiminnan keskeytyminen tai palautuminen; (7) lennonvarmistusmenetelmien aloittaminen, peruuttaminen tai merkittävät muutokset niihin; (8) merkittävien puutteiden tai haittojen esiintyminen tai korjaaminen liikennealueella; (9) muutokset ja rajoitukset polttoaineen, öljyn ja hapen saatavuudessa; (10) suuret muutokset saatavilla olevissa etsintä- ja pelastuspalveluissa; (11) ilmaliikenteen esteiden merkitsemiseen käytettävien varoitusloistojen käyttöönotto, toiminnasta poistaminen tai toimintaan palauttaminen; (12) sellaiset asianomaisessa jäsenvaltiossa tai asianomaisissa jäsenvaltioissa sovellettavien määräysten muutokset, jotka vaativat operatiiviselta kannalta välittömiä toimia; (13) lentotoimintamääräykset, jotka vaativat välittömiä toimia tai muutoksia; (14) ilmaliikenteeseen vaikuttavat vaaratekijät; (15) suunnitellut lasernäytökset ja lasersäteiden ja valonheittimien käyttö, jos ne todennäköisesti vaikuttavat ilma-alusten ohjaajien pimeänäköön; (16) ilmaliikenteeseen vaikuttavien esteiden pystyttäminen, poistaminen tai muuttaminen lentoonlähtö- ja nousualueella, keskeytetyn lähestymisen alueella, lähestymisalueilla ja kiitoalueella; (17) kielto-, rajoitus- tai vaara-alueiden perustaminen tai peruuttaminen, mukaan lukien tarvittaessa aktivointi tai deaktivointi, tai muutokset niihin; (18) sellaisten alueiden tai reittien tai niiden osien perustaminen tai peruuttaminen, joilla esiintyy lentoon puuttumisen mahdollisuus ja joilla on jatkuvasti päivystettävä VHF-hätätaajuutta 121,500 MHz; (19) paikkatunnusten myöntäminen, peruuttaminen tai muuttaminen; (20) lentopaikan/helikopterikentän pelastus- ja palontorjuntaluokituksen muutokset; (21) lumen, sohjon, jään, radioaktiivisten aineiden, myrkyllisten kemikaalien, vulkaanisen tuhkan laskeuman tai veden aiheuttamat vaaralliset olosuhteet liikennealueella taikka näiden olosuhteiden poistuminen tai merkittävät muutokset niissä; (22) epidemiat, jotka edellyttävät muutoksia rokotus- ja karanteenitoimenpiteitä koskeviin ilmoitettuihin vaatimuksiin; (23) auringon kosmista säteilyä koskevat ennusteet, jos sellaisia on annettu; (24) lentotoiminnan kannalta merkittävä muutos vulkaanisessa toiminnassa, tulivuorenpurkausten paikka, päivämäärä ja aika ja/tai vulkaanisen tuhkapilven pysty- ja vaakasuora laajuus, mukaan lukien liikkumissuunta sekä lentopinnat ja reitit tai reittien osat, joihin vaikutus voi kohdistua; (25) radioaktiivisten aineiden tai myrkyllisten kemikaalien pääsy ilmakehään ydin- tai kemikaalivaaratilanteen johdosta, vaaratilanteen paikka, päivämäärä ja aika ja lentopinnat ja reitit tai reittien osat, joihin vaikutus voi kohdistua, sekä liikkumissuunta; (26) humanitaarisen avun operaatioiden käynnistyminen ja niihin liittyvät menettelyt ja/tai rajoitukset, jotka voivat vaikuttaa lennonvarmistukseen; (27) lyhytaikaisten varotoimenpiteiden toteuttaminen ilmaliikennepalvelujen ja niihin liittyvien tukipalvelujen keskeytyessä osittain tai kokonaan; (28) satelliittiperusteisten suunnistusjärjestelmien eheyden menetys; (29) se, että kiitotie ei merkintätöiden johdosta ole käytettävissä, tai kiitotien käytettäväksi saamiseen tarvittava aika, jos töissä käytettävät laitteet voidaan poistaa tieltä. b) NOTAMilla ei pidä antaa mitään seuraavista tiedoista: (1) asematasoilla ja rullausteillä suoritettavat rutiininomaiset kunnossapitotoimet, jotka eivät vaikuta ilma-alusten turvalliseen liikkumiseen; (2) lentoasemien tai helikopterikenttien läheisyydessä olevat tilapäiset esteet, jotka eivät vaikuta lentotoiminnan turvallisuuteen; (3) lentopaikan tai helikopterikentän valaistuksen osittainen vikaantuminen, jos se ei suoraan vaikuta lentotoimintaan; (4) ilma-aluksen ja maa-aseman välisen viestinnän tilapäinen estyminen, jos soveltuvia vaihtoehtoisia taajuuksia on saatavilla ja käytettävissä; (5) ilma-alusten opastuspalvelujen puuttuminen asematasolla, tiesulut, rajoitukset ja valvonnat; (6) sijaintikylttien, määränpääkylttien tai muiden opastekylttien epäkuntoisuus lentopaikan kenttäalueella; (7) laskuvarjotoiminta, kun sitä harjoitetaan valvomattomassa ilmatilassa näkölentosäännöillä tai ilmoitetussa paikassa valvotussa ilmatilassa taikka vaara-alueilla tai kieltoalueilla; (8) maayksikköjen suorittama koulutustoiminta; (9) varajärjestelmien ja toissijaisten järjestelmien puutteellinen saatavuus, jos sillä ei ole vaikutusta lentotoimintaan; (10) lentoaseman varustukseen ja yleisiin palveluihin liittyvät rajoitukset, joilla ei ole vaikutusta lentotoimintaan; (11) kansalliset määräykset, joilla ei ole vaikutusta yleisilmailuun; (12) ilmoitukset tai varoitukset mahdollisista rajoituksista, joilla ei ole vaikutusta lentotoimintaan; (13) yleiset muistutukset jo julkaistuista tiedotuksista; (14) laitteistojen saatavuus maayksiköille ilman tietoa operatiivisesta vaikutuksesta ilmatilan ja laitteiden käyttäjiin; (15) tiedot lasersäteistä, joilla ei ole vaikutusta lentotoimintaan, ja ilotulituksista minimilentokorkeuden alapuolella; (16) kenttäalueen osien sulkeminen suunniteltujen, alle yhden tunnin kestävien paikallisesti koordinoitujen töiden vuoksi; (17) sulkemiset, muutokset tai käytettävyyden keskeytykset lentopaikkojen tai helikopterikenttien toiminnassa lentopaikkojen tai helikopterikenttien toiminta-aikojen ulkopuolella; ja (18) muut vastaavanlaiset tilapäiset tiedot, jotka eivät liity lentotoimintaan. c) Lukuun ottamatta sitä, mitä AIS.TR.330 kohdan f alakohdassa ja AIS.TR.330 kohdan g alakohdassa säädetään, kussakin NOTAMissa on oltava lisäyksessä 2 annetun NOTAM-mallin mukaiset tiedot siinä esitetyssä järjestyksessä. d) NOTAMin tekstin on muodostuttava ICAOn NOTAM-koodien merkityksiin tai yhdenmukaisiin lyhennettyihin sanontoihin, joita täydennetään ICAOn lyhenteillä, tunnuksilla, tunnisteilla, kutsumerkeillä, taajuuksilla, kuvioilla ja selväkielisellä tekstillä. e) Kaikki NOTAMit on annettava englannin kielellä. Jos se on tarpeen kotimaisten käyttäjien kannalta, NOTAMin voi antaa lisäksi kansallisella kielellä. f) Tiedoista, jotka koskevat lunta, sohjoa, jäätä, kuuraa, seisovaa vettä tai lumen, sohjon, jään tai kuuran yhteydessä esiintyvää vettä kenttäalueella, on ilmoitettava SNOWTAMilla ja niihin on sisällyttävä lisäyksessä 3 a annetun SNOWTAM-mallin mukaiset tiedot siinä esitetyssä järjestyksessä. g) Kun tiedoista, jotka koskevat lentotoiminnan kannalta merkityksellistä muutosta vulkaanisessa toiminnassa, tulivuorenpurkausta ja/tai vulkaanista tuhkapilveä, ilmoitetaan ASHTAMilla, niihin on sisällyttävä lisäyksessä 4 annetun ASHTAM-mallin mukaiset tiedot siinä esitetyssä järjestyksessä. h) Jos NOTAMissa on virheitä, virheellinen NOTAM on korvattava uudelleen numeroidulla NOTAMilla tai se on peruutettava ja annettava uusi NOTAM. i) Kun annetaan NOTAM, jolla peruutetaan tai korvataan aikaisempi NOTAM: (1) aikaisemman NOTAMin sarja ja numero/vuosi on ilmoitettava; (2) kummankin NOTAMin sarjan, paikkatunnuksen ja aiheen on oltava sama. j) NOTAMilla saa peruuttaa tai korvata vain yhden NOTAMin. k) Kullakin NOTAMilla on oltava vain yksi kohde ja yksi siihen liittyvä olosuhde. l) Kunkin NOTAMin on oltava mahdollisimman lyhyt ja laadittu siten, että sen merkitys käy selväksi ilman tarvetta etsiä tietoa toisesta asiakirjasta. m) Jos NOTAM sisältää pitkäaikaista pysyvää tai tilapäistä tietoa, siinä on oltava asianmukaiset viittaukset AIP:hen tai AIP:n täydennykseen. n) NOTAMin tekstissä mainittujen paikkatunnusten on oltava ICAOn asiakirjan 7910 ”Location indicators” mukaisia. Typistettyä muotoa näistä tunnuksista ei saa käyttää. Jos paikalle ei ole annettu ICAO-paikkatunnusta, on ilmoitettava selväkielinen paikannimi. o) Kullekin NOTAMille on annettava sarjanumero, joka koostuu yhdestä kirjaimesta ja neljästä numerosta, joita seuraa vinoviiva ja vuoden ilmaisevat kaksi numeroa. Nelinumeroinen tunniste on juokseva ja perustuu kalenterivuoteen. p) Kaikki NOTAMit on jaettava sarjoihin kohteen, liikenteen tai paikan taikka niiden yhdistelmän mukaan loppukäyttäjien tarpeesta riippuen. Niitä lentoasemia koskevat NOTAMit, joilla voidaan harjoittaa kansainvälistä liikennettä, on julkaistava kansainvälisessä NOTAM-sarjassa. q) Jos NOTAMeja annetaan sekä englanniksi että kansallisella kielellä, NOTAM-sarja on järjestettävä siten, että kansallisella kielellä laaditut sarjat vastaavat englanninkielisiä sarjoja sisällön ja numeroinnin osalta. r) Kunkin NOTAM-sarjan sisältö ja maantieteellinen kattavuus on ilmoitettava yksityiskohtaisesti AIP:n kohdassa GEN 3. s) Voimassa olevista NOTAMeista on annettava säännöllisesti tarkistusluettelo. t) Kullekin sarjalle on annettava yksi tarkistusluettelon sisältävä NOTAM. u) Tarkistusluettelo-NOTAMissa on lisäksi viitattava viimeisimpiin AIP:n muutoksiin, AIP:n täydennyksiin, tietokokonaisuuksiin ja vähintään jaettuun ilmailutiedotteeseen. v) Tarkistusluettelo-NOTAMilla on oltava sama jakelu kuin sillä varsinaisella viestisarjalla, johon sillä viitataan, ja sen on selkeästi ilmoitettava olevan tarkistusluettelo. w) Sarjojen muodostusta on seurattava ja tarvittaessa on toteutettava tarvittavat toimenpiteet sen varmistamiseksi, että missään sarjassa ei saavuteta mahdollista enimmäismäärää julkaistuja NOTAMeja ennen kalenterivuoden päättymistä. 2 luku – Digitaaliset tietokokonaisuudet AIS.TR.335 Yleistä – Digitaaliset tietokokonaisuudet a) Viitekehyksenä on käytettävä paikkatietostandardia. b) Kuvaus kustakin saatavilla olevasta tietokokonaisuudesta on annettava tietotuotteen määrittelyn muodossa. c) Käyttäjien saataville on annettava tarkistusluettelo saatavilla olevista tietokokonaisuuksista ja niiden voimaantulo- ja julkaisupäivistä, jotta voidaan varmistaa käytettävien tietojen ajankohtaisuus. d) Tietokokonaisuuksia koskevan tarkistusluettelon jakeluun on käytettävä samaa menettelyä kuin tietokokonaisuuksien jakeluun. AIS.TR.340 Metatietoja koskevat vaatimukset Kunkin tietokokonaisuuden vähimmäismetatietoihin on sisällyttävä a) tietokokonaisuuden tarjoavien organisaatioiden tai yksikköjen nimi; b) tietokokonaisuuden toimittamisen päivämäärä ja kellonaika; c) tietokokonaisuuden voimassaolo; ja d) tietokokonaisuuden käyttöä mahdollisesti koskevat rajoitukset. AIS.TR.345 AIP-tietokokonaisuus a) AIP-tietokokonaisuuteen on sisällyttävä tiedot seuraavista aiheista, mukaan lukien tarvittaessa niistä mainitut piirteet: Aiheet Aiheeseen liittyvät piirteet vähintään ATS-ilmatila Ilmatilan tyyppi, nimi, sivurajat, korkeusrajat, luokka Erityistoiminnan ilmatila Tyyppi, nimi, sivurajat, korkeusrajat, rajoitukset, aktivointi Reitti Tunnuksen etuliite, lentosäännöt, reittitunnus Reittiosuus Suunnistustarkkuusvaatimus, alkupiste, päätepiste, lentosuunta, etäisyys, yläraja, alaraja, minimireittikorkeus, minimiestevarakorkeus, matkalentokorkeuden suunta, matkalentokorkeuden vastasuunta, vaadittu suunnistustarkkuus Reittipiste – matkalento Ilmoittautumisvaatimus, tunnistus, sijainti, luominen Lentopaikka/helikopterikenttä Paikkatunnus, nimi, Kansainvälisen ilmakuljetusliiton IATA-tunnus, palveltu kaupunki, sertifioinnin päivämäärä, mahdollinen sertifioinnin päättymispäivä, valvonnan tyyppi, korkeus merenpinnasta, vertailulämpötila, magneettinen eranto, lentoaseman mittapiste Kiitotie Tunnus, nimellinen pituus, nimellinen leveys, pinnan tyyppi, lujuus Kiitotien suunta Tunnus, tosisuuntima, kynnys, lähtökiitoon käytettävissä oleva matka, lentoonlähtöön käytettävissä oleva matka, käytettävissä oleva kiihdytys- ja pysäytysmatka, laskuun käytettävissä oleva matka, lentoonlähdön keskeytykseen käytettävissä oleva matka (helikopterit) Loppulähestymis- ja lentoonlähtöalue Tunnus, pituus, leveys, kynnyksen sijainti Kosketuskohta- ja lentoonlähtöalue (TLOF) Tunnus, keskikohta, pituus, leveys, pinnan tyyppi Radiosuunnistuslaitteet Tyyppitunnus, nimi, palveltu lentopaikka, toimintatunnit, magneettinen eranto, taajuus/kanava, sijainti, korkeus merenpinnasta, magneettinen suuntima, tosisuuntima, nollasuuntima b) Jos jonkin a alakohdassa luetellun aiheen esiintymiselle ei ole määritelty piirrettä, AIP-tietokokonaisuudessa on nimenomaisesti mainittava: ”ei sovelleta”. AIS.TR.350 Maasto- ja estetiedot – Yleiset vaatimukset Maasto- ja estetietokokonaisuuksien kattamat alueet määritellään seuraavasti: a) Alue 1: jäsenvaltion koko alue; b) Alue 2: lentopaikan läheisyydessä, jaoteltuna seuraavasti: (1) Alue 2 a: kiitotien ympärillä oleva suorakaiteen muotoinen alue, joka sisältää kiitoalueen ja mahdollisen nousualueen; (2) Alue 2 b: alue, joka jatkuu alueen 2 a ulkopuolelle lähtösuunnassa 10 kilometriä ja 15 prosenttia kummallekin sivulle; (3) Alue 2 c: alue, joka ulottuu alueiden 2 a ja 2 b ulkopuolelle enintään 10 kilometriä alueen 2 a rajalta; ja (4) Alue 2 d: alue, joka ulottuu alueiden 2 a, 2 b ja 2 c ulkopuolelle enintään 45 kilometrin päähän lentopaikan mittapisteestä; tai olemassa olevan lähestymisalueen rajalle riippuen siitä, kumpi näistä on lähempänä; c) Alue 3: lentopaikan kenttäaluetta ympäröivä alue, joka ulottuu vaakasuoraan kiitotien reunalta 90 metrin päähän kiitotien keskilinjalta ja 50 metrin päähän lentopaikan liikennealueen kaikkien muiden osien reunalta; ja d) Alue 4: alue, jonka laajuus on 900 metriä ennen kiitotien kynnystä ja 60 metriä kummallekin puolelle kiitotien keskilinjan jatketta lähestymissuunnassa tarkkuuslähestymiskiitotiellä, luokka II tai III. AIS.TR.355 Maastotietokokonaisuudet Kun maastotietokokonaisuuksia annetaan AIS.OR.355 kohdan mukaisesti a) maastotietokokonaisuuksiin on sisällyttävä digitaalinen esitys maaston pinnasta jatkuvina korkeusarvoina määritellyn ruudukon kaikissa yhtymäkohdissa, vertailukohtana yhteinen datumi; b) maastoruudukon on oltava kulmikas tai lineaarinen ja muodoltaan säännöllinen tai epäsäännöllinen; c) maastotietokokonaisuuksiin on sisällyttävä maanpinnan spatiaalisia (sijainti ja korkeus), temaattisia ja temporaalisia näkökohtia, jotka käsittävät luonnollisesti esiintyviä ominaisuuksia, pois lukien esteet; d) annetaan ainoastaan yksi ominaisuustyyppi eli maasto; e) seuraavat maaston ominaisuuksien määritteet on tallennettava maastotietokantaan: (1) katettu ala; (2) tiedon tuottajan tunniste; (3) tietolähteen tunniste; (4) hankintametodi; (5) ruutukoko; (6) horisontaalinen viitejärjestelmä; (7) horisontaalinen ilmoitustarkkuus; (8) horisontaalinen tarkkuus; (9) horisontaalinen luotettavuustaso; (10) horisontaalinen sijainti; (11) korkeus; (12) korkeuden viitekohta; (13) korkeusvertausjärjestelmä; (14) vertikaalinen ilmoitustarkkuus; (15) vertikaalinen tarkkuus; (16) vertikaalinen luotettavuustaso; (17) tallennettu pinta; (18) eheys; (19) päiväys ja aikaleima; ja (20) käytetty mittayksikkö; f) 10 kilometrin säteellä lentopaikan mittapisteestä maastotietojen on noudatettava alueen 2 numeerisia vaatimuksia; g) 10 kilometrin ja lähestymisalueen rajan välisellä alueella tai 45 kilometrin säteellä, sen mukaan kumpi näistä on pienempi, tietojen maastosta, joka läpäisee horisontaalisen pinnan 120 metriä alhaisimman kiitotiekorkeuden yläpuolella, on noudatettava alueen 2 numeerisia vaatimuksia; h) 10 kilometrin ja lähestymisalueen rajan välisellä alueella tai 45 kilometrin säteellä, sen mukaan kumpi näistä on pienempi, tietojen maastosta, joka ei läpäise horisontaalista pintaa 120 metriä alhaisimman kiitotiekorkeuden yläpuolella, on noudatettava alueen 1 numeerisia vaatimuksia; ja i) niillä alueen 2 osilla, joilla lentotoiminta on kiellettyä hyvin korkean maaston tai muiden paikallisten rajoitusten ja/tai määräysten vuoksi, maastotietojen on noudatettava alueen 1 numeerisia vaatimuksia. Maastotietojen keräyspinnat – alue 1 ja alue 2 AIS.TR.360 Estetietokokonaisuudet Kun estetietokokonaisuuksia annetaan AIS.OR.360 kohdan mukaisesti a) estetietoalkiot ovat ominaisuuksia, jotka ovat edustettuina tietokokonaisuuksissa pisteinä, viivoina tai monikulmioina; b) kaikki määritellyt esteiden ominaisuustyypit on annettava ja kukin niistä on kuvailtava seuraavien määritteiden mukaisesti: (1) katettu ala; (2) tiedon tuottajan tunniste; (3) tietolähteen tunniste; (4) esteen tunniste; (5) horisontaalinen tarkkuus; (6) horisontaalinen luotettavuustaso; (7) horisontaalinen sijainti; (8) horisontaalinen ilmoitustarkkuus; (9) horisontaalinen laajuus; (10) horisontaalinen viitejärjestelmä; (11) korkeus; (12) vertikaalinen tarkkuus; (13) vertikaalinen luotettavuustaso; (14) vertikaalinen ilmoitustarkkuus; (15) korkeusvertausjärjestelmä; (16) estetyyppi; (17) geometriatyyppi; (18) eheys; (19) päiväys ja aikaleima; (20) käytetty mittayksikkö; (21) valaistus; ja (22) merkinnät; c) alueiden 2 ja 3 estetiedot on kerättävä seuraavien estetietojen keräyspintojen mukaisesti: (1) alueen 2 a estetietojen keräyspinnan korkeus on 3 metriä yli lähimmän kiitotien korkeuden, mitattuna kiitotien keskilinjalla, ja nousualueen, jos sellainen on, osien osalta lähimmän kiitotien pään korkeudella; (2) alueen 2 b estetietojen keräyspinnan kaltevuus on 1,2 prosenttia alueen 2 a päästä kiitotien korkeudella lähtösuunnassa, pituus on 10 kilometriä ja loittonema 15 prosenttia kummallekin sivulle; tietoja alle 3 metrin korkeuteen maanpinnasta kohoavista esteistä ei tarvitse kerätä; (3) alueen 2 c estetietojen keräyspinnan kaltevuus on 1,2 prosenttia alueella, joka ulottuu alueiden 2 a ja 2 b ulkopuolelle enintään 10 kilometrin etäisyydellä alueen 2 a rajalta; alueen 2 c alkukorkeus on korkeus siinä alueen 2 a kohdassa, josta se alkaa; tietoja alle 15 metrin korkeuteen maanpinnasta kohoavista esteistä ei tarvitse kerätä; (4) alueen 2 d estetietojen keräyspinnan korkeus on 100 metriä maanpinnasta; ja (5) alueen 3 estetietojen keräyspinta ulottuu 0,5 metriä yli horisontaalisen pinnan, joka kulkee lentopaikan kenttäalueen lähimmän kohdan läpi; d) niillä alueen 2 osilla, joilla lentotoiminta on kiellettyä hyvin korkean maaston tai muiden paikallisten rajoitusten ja/tai määräysten vuoksi, estetiedot on kerättävä ja tallennettava alueen 1 numeeristen vaatimusten mukaisesti; e) estetietotuotteen määrittelyssä, johon on kuuluttava kunkin datakokonaisuuteen sisältyvän lentopaikan maantieteelliset koordinaatit, on kuvailtava seuraavat alueet: (1) alueet 2 a, 2 b, 2 c ja 2 d: (2) lentoonlähdön lentoradan alue; ja (3) esterajoituspinnat; f) estetietokokonaisuuksiin on sisällyttävä digitaalinen esitys esteiden vertikaalisesta ja horisontaalisesta laajuudesta; ja g) esteet eivät saa sisältyä maastotietokokonaisuuksiin. Estetietojen keräyspinnat – alue 1 ja alue 2 AIS.TR.365 Lentopaikan kartoitustietokokonaisuudet a) Lentopaikan kartoitustietokokonaisuuksiin on sisällyttävä digitaalinen esitys lentopaikan ominaisuuksista. b) Viitekehyksenä on käytettävä ISO-paikkatietostandardeja. c) Lentopaikan kartoitustietotuotteet on kuvailtava asiaa koskevan tietotuotteen määrittelystandardin mukaisesti. d) Lentopaikan kartoitustietokokonaisuuksien sisältö ja rakenne on määriteltävä sovelluskaaviolla ja ominaisuusluettelolla. AIS.TR.370 Mittarilentomenetelmien tietokokonaisuudet a) Mittarilentomenetelmien tietokokonaisuuksiin on sisällyttävä digitaalinen esitys mittarilentomenetelmistä. b) Mittarilentomenetelmien tietokokonaisuuksiin on sisällyttävä tiedot seuraavista kohteista, kaikki niiden piirteet mukaan luettuina: (1) menetelmä; (2) menetelmäsegmentti; (3) loppulähestymissegmentti; (4) menetelmärasti; (5) menetelmäodotus; (6) helikopterimenetelmien erityispiirteet. 4 JAKSO – JAKELU- JA LENNONVALMISTELUTIETOPALVELUT AIS.TR.400 Jakelupalvelut a) Aina kun se on mahdollista, on käytettävä ennalta määritettyä NOTAMien jakelujärjestelmää kiinteän ilmailuviestipalvelun (AFS) välityksellä. b) Muiden kuin kansainvälisesti jaettavien NOTAM-sarjojen jakelu myönnetään pyynnöstä. c) NOTAMit on laadittava noudattaen ICAOn viestintämenettelyjä, jotka vahvistetaan ICAOn liitteen 10 niteessä II. d) Kukin NOTAM on lähetettävä yhtenä televiestintäsanomana. e) Kun ASHTAMeja vaihdetaan jäsenvaltion ulkopuolella, samoin kuin NOTAMeja jos jäsenvaltiot käyttävät NOTAMeja jakamaan tietoa vulkaanisesta toiminnasta, niiden jakeluun on sisällyttävä vulkaanisen tuhkan tiedotuskeskukset ja maailman sääennustuskeskukset ja niissä on otettava huomioon pitkän matkan toiminnan vaatimukset. AIS.TR.405 Lennonvalmistelutietopalvelut a) On käytettävä automatisoituja lennonvalmistelutietopalveluja ilmailutietojen ja ilmailutiedotusten saattamiseksi operatiivisissa tehtävissä toimivan henkilöstön saataville, ohjaamomiehistön jäsenet mukaan lukien, omakohtaista lennonneuvontaan perehtymistä, lennonsuunnittelua ja lentotiedotuspalvelua varten. b) Lentotiedotuspalvelun välineiden ihmisen ja koneen välisen rajapinnan on turvattava kaikkien merkityksellisten tiedotusten/tietojen helppo saatavuus ohjatusti. c) Automatisoidun lennonvalmistelutietojärjestelmän omakohtaisen lennonneuvontaan perehtymisen välineiden on mahdollistettava tarvittaessa pääsy ilmailutiedotuspalvelun tietoihin puhelimitse tai muulla soveltuvalla televiestinnän keinolla. d) Automatisoitujen lennonvalmistelutietojärjestelmien on, ilmailutietojen ja ilmailutiedotusten tarjoamiseksi omakohtaisen lennonneuvontaan perehtymisen, lennonsuunnittelun ja lentotiedotuspalvelun tarkoituksia varten (1) mahdollistettava järjestelmätietokannan jatkuva ja ajanmukainen päivittäminen sekä tallennettujen ilmailutietojen pätevyyden ja laadun seuranta; (2) mahdollistettava järjestelmään pääsy soveltuvilla televiestinnän keinoilla operatiivisissa tehtävissä työskentelevälle henkilöstölle, mukaan luettuina ohjaamomiehistön jäsenet, ilmailuhenkilöstö, jota asia koskee, ja muut ilmailualan käyttäjät; (3) turvattava ilmailutietojen ja ilmailutiedotusten saanti tarvittaessa paperimuodossa; (4) käytettävä tiedonsaanti- ja hakuprosesseja, jotka perustuvat tarvittaessa selväkielisiin lyhennettyihin ilmaisuihin ja ICAOn paikkatunnuksiin, jotka vahvistetaan ICAOn asiakirjassa 7910, taikka valikkopohjaiseen käyttöliittymään tai muuhun soveltuvaan mekanismiin; (5) annettava nopeasti vastaus käyttäjän tiedonsaantipyyntöön. e) Kaikki NOTAMit on annettava saataville lennonneuvontaa varten, ja sisällön karsiminen on käyttäjän harkintavallassa. 5 JAKSO – ILMAILUTIEDOTUSTUOTTEIDEN PÄIVITYKSET AIS.TR.500 Yleistä – Ilmailutiedotustuotteiden päivitykset AIP:n muutoksiin, AIP:n täydennyksiin, AIP-tietokokonaisuuksiin ja mittarilentomenetelmien tietokokonaisuuksiin on sovellettava samaa AIRAC-päivitysväliä, jotta voidaan varmistaa tietoalkioiden yhdenmukaisuus eri ilmailutiedotustuotteissa. AIS.TR.505 AIRAC-järjestelmä a) Tiedot seuraavista on jaettava AIRAC-järjestelmällä: (1) horisontaaliset ja vertikaaliset rajoitukset, määräykset ja menetelmät, joita sovelletaan seuraaviin: i) lentotiedotusalueet (FIR); ii) lennonjohtoalueet (CTA); iii) lähialueet; iv) neuvonta-alueet; v) ATS-reitit; vi) pysyvät vaara-, kielto- ja rajoitusalueet (mukaan lukien toiminnan tyyppi ja ajanjaksot, jos tiedossa) sekä ilmapuolustuksen tunnistusvyöhykkeet (ADIZ); vii) pysyvät alueet tai reitit taikka niiden osat, joilla on olemassa lentoon puuttumisen mahdollisuus; viii) radiovyöhyke (RMZ) ja/tai transponderivyöhyke (TMZ); (2) sijainnit, taajuudet, kutsumerkit, tunnisteet, radiosuunnistuslaitteiden tiedossa olevat epäsäännöllisyydet ja huoltojaksot ja viestintä- ja valvontalaitteet; (3) odotus- ja lähestymismenetelmät, saapumis- ja lähtömenetelmät; melunvaimennusmenetelmät ja mahdolliset muut asiaa koskevat ATS-menetelmät; (4) siirtopinnat, siirtokorkeudet ja minimisektorikorkeudet; (5) meteorologiset apulaitteet (mukaan lukien ennusteet) ja menetelmät; (6) kiitotiet ja pysäytystiet; (7) rullaustiet ja asematasot; (8) lentopaikan maatoimintamenetelmät (mukaan lukien huonon näkyvyyden toimintamenetelmät); (9) lähestymis- ja kiitotievalot; ja (10) lentopaikan toimintaminimit, jos jäsenvaltio on julkaissut ne. b) Erityisjärjestelyjä on toteutettava, kun suunnitellaan suuria muutoksia ja ennakkoilmoitus on tarpeellinen ja käytännössä mahdollinen. c) Jos tietoja ei ole toimitettu AIRAC-päivämäärään mennessä, on jaettava NIL-ilmoitus NOTAMilla tai muulla soveltuvalla keinolla viimeistään yhtä päivitysväliä ennen kyseessä olevaa AIRAC-voimaantulopäivää. AIS.TR.510 NOTAM a) NOTAMit on julkaistava riittävän hyvissä ajoin, jotta ne, joita asia koskee, voivat toteuttaa tarvittavat toimet, lukuun ottamatta tapauksia, joissa on kyse käyttökelvottomuudesta, vulkaanisesta toiminnasta, radioaktiivisten aineiden päästöistä, myrkyllisistä kemikaaleista ja muista tilanteista, joita ei ole voinut ennakoida. b) NOTAMissa, jolla ilmoitetaan lennonvarmistuksen apulaitteiden, varusteiden tai viestintäpalvelujen epäkuntoisuudesta, on annettava arvio epäkuntoisuuden kestosta tai ajasta, jolloin palvelun odotetaan palautuvan käyttöön. c) Kolmen kuukauden kuluessa pysyvän NOTAMin julkaisemisesta NOTAMissa olevat tiedot on sisällytettävä niihin ilmailutiedotustuotteisiin, joita asia koskee. d) Kolmen kuukauden kuluessa tilapäisen pitkäaikaisen NOTAMin julkaisemisesta NOTAMissa olevat tiedot on sisällytettävä AIP:n täydennykseen. e) Jos NOTAMin arvioitu voimassaolon päättymisaika odottamatta ylittää kolmen kuukauden ajanjakson, on annettava korvaava NOTAM, ellei tilanteen odoteta jatkuvan edelleen yli kolmen kuukauden ajan, jossa tapauksessa on julkaistava AIP:n täydennys. f) ”Käynnistävässä NOTAMissa” on lyhyesti ilmoitettava muutoksen tai täydennyksen sisältö, voimaantulopäivä ja -aika ja viitenumero. g) ”Käynnistävän NOTAMin” on tultava voimaan samana päivänä ja samaan aikaan kuin AIP:n muutos tai täydennys. h) AIP:n muutoksen tapauksessa ”käynnistävän NOTAMin” on oltava voimassa 14 päivää. i) Alle 14 päivää voimassa olevan AIP:n täydennyksen tapauksessa ”käynnistävän NOTAMin” on oltava voimassa AIP:n täydennyksen koko voimassaoloajan. j) Jos AIP:n täydennys on voimassa 14 päivää tai pitempään, ”käynnistävän NOTAMin” on oltava voimassa vähintään 14 päivää. AIS.TR.515 Tietokokonaisuuksien päivitykset a) AIP-tietokokonaisuuksien ja mittarilentomenetelmien tietokokonaisuuksien päivitysväli on täsmennettävä tietotuotteen määrittelyssä. b) Tiedot, jotka on annettu saataville ennakkoon AIRAC-päivitysvälin mukaisesti, on päivitettävä niillä muilla kuin AIRAC-muutoksilla, jotka ovat tapahtuneet julkaisun ja voimaantulopäivän välillä. ”Lisäys 1 ILMAILUKÄSIKIRJAN (AIP) SISÄLTÖ OSA 1 – YLEINEN OSA (GEN) Kun AIP tuotetaan yhtenä niteenä, johdanto, luettelo AIP:n muutoksista, luettelo AIP:n täydennyksistä, AIP:n sivujen tarkistusluettelo ja luettelo ajantasaisista käsikorjauksista julkaistaan vain osassa 1 – GEN, ja osiin 2 ja 3 merkitään näiden alalukujen kohdalle maininta ”ei käytössä”. Jos AIP tuotetaan ja asetetaan saataville useampana kuin yhtenä niteenä, ja jokaisella on erillinen muutos- ja täydennyspalvelu, on jokaisessa niteessä oltava erillinen johdanto, luettelo AIP:n muutoksista, luettelo AIP:n täydennyksistä, AIP:n sivujen tarkistusluettelo ja luettelo ajantasaisista käsikorjauksista. GEN 0.1 Johdanto AIP lyhyesti kuvattuna, mukaan lukien seuraavat tiedot: 1) julkaisijan nimi; 2) sovellettavat ICAOn asiakirjat; 3) julkaisutapa (painettuna, verkossa tai muulla sähköisellä välineellä); 4) AIP:n rakenne ja vahvistettu säännöllinen aikaväli muutoksille; 5) tekijänoikeuskäytännöt soveltuvin osin; 6) havaittujen virheiden ja puutteiden ilmoittaminen. GEN 0.2 Luettelo AIP:n muutoksista Seuraavat tiedot sisältävä luettelo AIP:n muutoksista ja AIRAC-järjestelmän mukaisesti julkaistavista AIP:n AIRAC-muutoksista: 1) muutoksen numero; 2) julkaisupäivä; 3) merkitsemispäivä (AIP:n AIRAC-muutosten osalta voimaantulopäivä); 4) muutoksen merkinneen virkailijan nimikirjaimet. GEN 0.3 Luettelo AIP:n täydennyksistä Seuraavat tiedot sisältävä luettelo julkaistuista AIP:n täydennyksistä: 1) täydennyksen numero; 2) täydennyksen aihe; 3) AIP:n luku tai luvut; 4) voimassaoloaika; 5) merkintä peruuttamisesta. GEN 0.4 AIP:n sivujen tarkistusluettelo Seuraavat tiedot sisältävä AIP:n sivujen tarkistusluettelo: 1) sivunumero/kartan otsikko; 2) ilmailutiedotuksen julkaisu- tai voimaantulopäivä (päivä, kuukausi kirjaimin ja vuosi). GEN 0.5 Luettelo AIP:n käsikorjauksista Seuraavat tiedot sisältävä luettelo AIP:n ajantasaisista käsikorjauksista: 1) AIP:n sivu tai sivut; 2) käsikorjaus; ja 3) sen AIP:n muutoksen numero, jolla käsikorjaus otettiin käyttöön. GEN 0.6 Osan 1 sisällysluettelo Luettelo osassa 1 – Yleinen osa (GEN) olevista luvuista ja alaluvuista. GEN 1. KANSALLISET SÄÄNNÖKSET JA VAATIMUKSET GEN 1.1 Nimetyt viranomaiset Kansainvälisen lentoliikenteen sujuvuuteen liittyvien viranomaisten (siviili-ilmailuviranomainen, sääpalveluviranomainen, tulliviranomainen, maahanmuuttoviranomainen, terveysviranomainen, lentoreitti- sekä lentopaikka- ja helikopterikenttämaksuista vastaava viranomainen, maatalouskaranteenista vastaava viranomainen ja lento-onnettomuustutkinnasta vastaava viranomainen) yhteystiedot, jotka sisältävät kunkin viranomaisen osalta seuraavat tiedot: 1) nimetty viranomainen; 2) viranomaisen nimi; 3) postiosoite; 4) puhelinnumero; 5) faksinumero; 6) sähköpostiosoite; 7) kiinteän ilmailuviestipalvelun (AFS) osoite; ja 8) verkkosivuston osoite, jos sellainen on. GEN 1.2 Ilma-alusten maahan tulo, kauttakulku ja lähtö Kansainvälisillä reiteillä liikennöivien ilma-alusten maahan tuloon, kauttakulkuun ja lähtöön liittyviä ennakkoilmoituksia ja lupahakemuksia koskevat säännökset ja edellytykset. GEN 1.3 Matkustajien ja miehistön maahan tulo, kauttakulku ja lähtö Muussa kuin maahanmuuttotarkoituksessa liikkuvien matkustajien ja miehistön maahan tuloa, kauttakulkua ja lähtöä koskevat säännökset (esimerkiksi tullivalvonnasta, maahanmuutosta ja karanteenista sekä ennakkoilmoituksiin ja lupahakemuksiin sovellettavista vaatimuksista). GEN 1.4 Rahdin tuonti, vienti ja kauttakuljetus Rahdin tuontia, vientiä ja kauttakuljetusta koskevat säännökset (esimerkiksi tullivalvonnasta sekä ennakkoilmoituksiin ja lupahakemuksiin sovellettavista vaatimuksista). GEN 1.5 Ilma-aluksen laitteet, varusteet ja asiakirjat Ilma-aluksen laitteet, varusteet ja asiakirjat lyhyesti kuvattuna, mukaan lukien seuraavat tiedot: 1) laitteet, varusteet (mukaan lukien ilma-aluksen viestintä-, suunnistus- ja valvontalaitteet) ja asiakirjat, joiden on oltava mukana ilma-aluksessa, mukaan lukien asetuksen (EU) N:o 965/2012 liitteessä IV (osa CAT) olevassa osastossa D eritellyt mahdolliset erityisvaatimukset; ja 2) hätäpaikannuslähetin (ELT), merkinantolaitteet ja hengenpelastusvälineet, sellaisina kuin ne on esitetty asetuksen (EU) N:o 965/2012 liitteessä IV (osa CAT) olevassa CAT.IDE.A.280 kohdassa ja liitteessä VI (osa NCC) olevassa NCC.IDE.A.215 kohdassa, mikäli alueelliset ilmailukokoukset ovat näin päättäneet, kun kyse on lennoista nimettyjen maa-alueiden yli. GEN 1.6 Kansalliset ja kansainväliset säädökset ja päätökset Ilmailuun vaikuttavien kansallisten säädösten nimet ja viitetiedot luettelona sekä tarvittaessa niiden tiivistelmät, sekä luettelo jäsenvaltion ratifioimista kansainvälisistä sopimuksista ja yleissopimuksista. GEN 1.7 Eroavuudet ICAOn standardeista ja suositelluista menettelytavoista Luettelo merkittävistä eroavuuksista jäsenvaltion kansallisten säädösten ja käytäntöjen sekä niihin liittyvien ICAOn määräysten välillä, mukaan lukien seuraavat tiedot: 1) kyseessä oleva ICAOn määräys (liitteen ja painoksen numero sekä kohta); ja 2) aukikirjoitettu kuvaus eroavuudesta. Kaikki merkittävät eroavuudet on lueteltava tässä kohdassa. Liitteet on lueteltava numerojärjestyksessä silloinkin, kun ne eivät eroa ICAOn liitteistä, jolloin kohtaan merkitään teksti ”NIL”. Kansalliset eroavuudet tai alueellisten lisämenetelmien (SUPP) soveltamatta jätettävät osuudet on mainittava välittömästi sen liitteen jälkeen, johon lisävaatimus liittyy. GEN 2. TAULUKOT JA KOODIT GEN 2.1 Mittajärjestelmä, ilma-alusten merkinnät sekä yleiset vapaapäivät GEN 2.1.1 Mittayksiköt Kuvaus käytetyistä mittayksiköistä, mukaan lukien mittayksikkötaulukko. GEN 2.1.2 Viiteaikajärjestelmä Kuvaus käytetystä viiteaikajärjestelmästä (kalenteri- ja kellonaikajärjestelmä) sekä tieto siitä, onko kesäaika käytössä ja miten viiteaikajärjestelmä esitetään AIP:n eri osissa. GEN 2.1.3 Horisontaalinen viitejärjestelmä Käytetty horisontaalinen (geodeettinen) viitejärjestelmä lyhyesti kuvattuna, mukaan lukien seuraavat tiedot: 1) viitejärjestelmän nimi tai tunnus; 2) projektion tunnus ja parametrit; 3) käytetyn ellipsoidin tunnus; 4) käytetyn datumin tunnus; 5) sovellusalueet; ja 6) jos koordinaatit, jotka eivät täytä ICAOn liitteiden 11 ja 14 tarkkuusvaatimuksia, on merkitty tähdellä, tarvittaessa selitys merkinnän tarkoituksesta. GEN 2.1.4 Korkeusvertausjärjestelmä Käytetty korkeusvertausjärjestelmä lyhyesti kuvattuna, mukaan lukien seuraavat tiedot: 1) viitejärjestelmän nimi tai tunnus; 2) käytetyn geoidimallin kuvaus, mukaan lukien parametrit, joita tarvitaan korkeuksien muuntamisessa käytetyn mallin ja EGM-96-mallin välillä; 3) jos korkeustaso/geoidin korkeus on merkitty tähdellä silloin, kun se ei täytä ICAOn liitteen 14 tarkkuusvaatimuksia, tarvittaessa selitys merkinnän tarkoituksesta. GEN 2.1.5 Ilma-aluksen kansallisuus- ja rekisteritunnukset Tieto jäsenvaltiossa hyväksytyistä ilma-aluksen kansallisuus- ja rekisteritunnuksista. GEN 2.1.6 Yleiset vapaapäivät Luettelo yleisistä vapaapäivistä sekä tieto palveluista, joihin ne vaikuttavat. GEN 2.2 AIS-julkaisuissa käytetyt lyhenteet Aakkosellinen luettelo lyhenteistä, joita käytetään jäsenvaltion ilmailukäsikirjassa sekä jaettavissa ilmailutiedoissa ja ilmailutiedotuksessa, sekä niiden merkityksistä; luetteloon on merkittävä erikseen kansalliset lyhenteet, jotka eroavat ICAOn asiakirjassa 8400 ”Procedures for Air Navigation Services – ICAO Abbreviations and Codes (PANS-ABC)” mainituista lyhenteistä. GEN 2.3 Karttamerkit Karttamerkkien luettelo, jossa merkit ovat samassa järjestyksessä kuin karttasarjat, joissa niitä käytetään. GEN 2.4 Paikkatunnukset Aakkosellinen luettelo kiinteiden ilmailuviestiasemien sijaintipaikoille annetuista ICAO-paikkatunnuksista, joita käytetään koodaukseen ja dekoodaukseen. Luettelossa on mainittava erikseen paikat, joita ei ole liitetty kiinteään ilmailuviestipalveluun (AFS). GEN 2.5 Luettelo radionavigointilaitteista Seuraavat tiedot sisältävä aakkosellinen luettelo radionavigointilaitteista: 1) laitteen tunnus; 2) aseman nimi; 3) laitteen tyyppi; 4) tieto siitä, onko laitteen käyttötarkoitus reittisuunnistuslaite (E), lentopaikan suunnistuslaite (A) vai molemmat (AE). GEN 2.6 Mittayksiköiden muuntaminen Muunnostaulukot tai kaavat, joilla voidaan tehdä muunnoksia seuraavien välillä: 1) meripeninkulmista kilometreiksi tai kilometreistä meripeninkulmiksi; 2) jaloista metreiksi ja metreistä jaloiksi; 3) kaariminuuttien kymmenesosista kaarisekunneiksi ja kaarisekunneista kaariminuuttien kymmenesosiksi; 4) muut tarpeelliset muunnokset. GEN 2.7 Auringon nousu- ja laskuajat Tietoa auringon nousu- ja laskuajoista, mukaan lukien lyhyesti kuvattuna perusteet, joita ilmoitettujen aikojen määrittämisessä on käytetty. Lisäksi joko yksinkertainen kaava tai taulukko, jonka avulla ajat voidaan laskea minkä tahansa alueeseen/vastuualueeseen kuuluvan paikan osalta, tai aakkosellinen luettelo paikoista, joille ajat on annettu taulukossa, ja maininta kyseisestä taulukon sivunumerosta, sekä valittujen asemien/paikkojen auringon nousu- ja laskutaulukot, joissa esitetään muun muassa seuraavat tiedot: 1) aseman nimi; 2) ICAO-paikkatunnus; 3) maantieteelliset koordinaatit asteina ja minuutteina; 4) päivämäärät, joilta ajat on ilmoitettu; 5) aamuhämärän alkamishetki; 6) auringonlaskun hetki; 7) auringonnousun hetki; ja 8) iltahämärän päättymishetki. GEN 3. PALVELUT GEN 3.1 Ilmailutiedotuspalvelut GEN 3.1.1 Vastaava palveluntarjoaja Kuvaus tarjotusta ilmailutiedotuspalvelusta (AIS) ja sen keskeisistä osista, mukaan lukien seuraavat tiedot: 1) palveluntarjoajan/yksikön nimi; 2) postiosoite; 3) puhelinnumero; 4) faksinumero; 5) sähköpostiosoite; 6) AFS-osoite; 7) verkkosivuston osoite, jos sellainen on; 8) selvitys palvelun perustana olevista määräyksistä sekä maininta siitä, missä AIP:n kohdassa mahdolliset eroavuudet on lueteltu. GEN 3.1.2 Vastuualue Ilmailutiedotuspalvelun vastuualue. GEN 3.1.3 Ilmailutiedotusjulkaisut Ilmailutiedotustuotteiden julkaisuelementtien kuvaus, mukaan lukien seuraavat tiedot: 1) ilmailukäsikirja ja siihen liittyvä muutospalvelu; 2) AIP:n täydennykset; 3) ilmailutiedotteet (AIC); 4) NOTAMit ja lennonvalmistelutiedotteet; 5) tarkistusluettelot ja luettelot voimassa olevista NOTAMeista; 6) se, mistä näitä julkaisuelementtejä saa. Jos julkaisujen hinnat ilmoitetaan AIC-tiedotteessa, on tästä oltava maininta ilmailukäsikirjan tässä kohdassa. GEN 3.1.4 AIRAC-järjestelmä Tarjottu AIRAC-järjestelmä lyhyesti kuvattuna sekä taulukko, josta käyvät ilmi senhetkiset ja lähiaikojen AIRAC-päivät. GEN 3.1.5 Lennonvalmistelutietopalvelu lentopaikoilla/helikopterikentillä Seuraavat tiedot sisältävä luettelo lentopaikoista/helikopterikentistä, joilla lennonvalmistelutietoja on yleisesti saatavilla: 1) saatavilla olevat ilmailutiedotustuotteiden julkaisuelementit; 2) saatavilla olevat kartat; 3) alue, jonka nämä tiedot yleisesti kattavat. GEN 3.1.6 Digitaaliset tietokokonaisuudet 1) Saatavilla olevien tietokokonaisuuksien kuvaus, mukaan lukien seuraavat tiedot: a) tietokokonaisuuden nimi; b) lyhyt kuvaus; c) tietokokonaisuuteen sisältyvät tiedot; d) maantieteellinen kattavuus; e) mahdolliset tietojen käyttörajoitukset. 2) Yhteystiedot tahoille, joista tietokokonaisuuksia saa, mukaan lukien seuraavat tiedot: a) asiasta vastaavan henkilön, palvelutarjoajan tai organisaation nimi; b) asiasta vastaavan henkilön, palvelutarjoajan tai organisaation postiosoite ja sähköpostiosoite; c) asiasta vastaavan henkilön, palvelutarjoajan tai organisaation faksinumero; d) asiasta vastaavan henkilön, palvelutarjoajan tai organisaation puhelinnumero; e) aukioloajat (aikavyöhyke ja kellonajat, jolloin yhteydenottoja otetaan vastaan); f) verkkosivusto, jonka kautta henkilöön, palveluntarjoajaan tai organisaatioon voidaan ottaa yhteyttä; ja g) tarvittaessa lisätietoa siitä, miten ja milloin henkilöön, palveluntarjoajaan tai organisaatioon on otettava yhteyttä. GEN 3.2 Ilmailukartat GEN 3.2.1 Vastaavat palveluntarjoajat Ilmailukarttojen laatimisesta vastaavien palveluntarjoajien kuvaus, mukaan lukien seuraavat tiedot: 1) palveluntarjoajan nimi; 2) postiosoite; 3) puhelinnumero; 4) faksinumero; 5) sähköpostiosoite; 6) AFS-osoite; 7) verkkosivuston osoite, jos sellainen on; ja 8) selvitys palvelun perustana olevista määräyksistä sekä maininta siitä, missä AIP:n kohdassa mahdolliset eroavuudet ICAOn määräyksistä on lueteltu. GEN 3.2.2 Karttojen ylläpito Ilmailukarttojen tarkistamis- ja muutoskäytännöt lyhyesti kuvattuna. GEN 3.2.3 Hankintajärjestelyt Tieto siitä, mistä ja miten karttoja saa, mukaan lukien seuraavat tiedot: 1) palveluntarjoajat/myyntitoimistot; 2) postiosoite; 3) puhelinnumero; 4) faksinumero; 5) sähköpostiosoite; 6) AFS-osoite; 7) verkkosivuston osoite, jos sellainen on. GEN 3.2.4 Saatavilla olevat ilmailukarttasarjat Luettelo saatavilla olevista ilmailukarttasarjoista sekä kunkin sarjan yleinen kuvaus ja maininta käyttötarkoituksesta. GEN 3.2.5 Luettelo saatavilla olevista ilmailukartoista Luettelo saatavilla olevista ilmailukartoista, mukaan lukien seuraavat tiedot: 1) sarjan nimi; 2) sarjan mittakaava; 3) kunkin sarjan kartan tai karttalehden nimi ja/tai numero; 4) yhden karttalehden hinta; 5) viimeisin tarkistusajankohta. GEN 3.2.6 Maailman ilmailukartan (WAC) ICAO 1:1 000 000 lehtijako Karttalehtijako, josta käy ilmi jäsenvaltion laatiman WAC 1:1 000 000 -kartan kattamat alueet ja karttalehtien sijoittelu. Jos WAC 1:1 000 000 -kartan sijasta laaditaan ICAO 1:500 000 -ilmailukartta, karttalehtijaon avulla esitetään ICAO 1:500 000 -kartan kattamat alueet ja karttalehtien sijoittelu. GEN 3.2.7 Topografiakartat Tieto siitä, mistä ja miten topografiakarttoja saa, mukaan lukien seuraavat tiedot: 1) palveluntarjoajan/myyntitoimiston nimi; 2) postiosoite; 3) puhelinnumero; 4) faksinumero; 5) sähköpostiosoite; 6) AFS-osoite; 7) verkkosivuston osoite, jos sellainen on. GEN 3.2.8 AIP:hen sisältymättömien karttojen korjaukset Luettelo AIP:hen sisältymättömien ilmailukarttojen korjauksista tai tieto siitä, mistä korjaukset saa. GEN 3.3 Ilmaliikennepalvelut (ATS) GEN 3.3.1 Vastaava palveluntarjoaja Kuvaus ilmaliikennepalvelusta (ATS) ja sen keskeisistä osista, mukaan lukien seuraavat tiedot: 1) palveluntarjoajan nimi; 2) postiosoite; 3) puhelinnumero; 4) faksinumero; 5) sähköpostiosoite; 6) AFS-osoite; 7) verkkosivuston osoite, jos sellainen on; 8) selvitys palvelun perustana olevista määräyksistä sekä maininta siitä, missä AIP:n kohdassa mahdolliset eroavuudet ICAOn määräyksistä on lueteltu; 9) jos palvelu ei ole käytettävissä vuorokauden ympäri seitsemänä päivänä viikossa, maininta asiasta. GEN 3.3.2 Vastuualue Vastuualue, jolla ilmaliikennepalveluita tarjotaan, lyhyesti kuvattuna. GEN 3.3.3 Ilmaliikennepalvelu ja siihen liittyvät palvelut Pääasialliset tarjottavat ilmaliikennepalvelut lyhyesti kuvattuna. GEN 3.3.4 ATS-yksikön ja lentotoiminnan harjoittajan välinen koordinointi Lentotoiminnan harjoittajan ja ilmaliikennepalveluiden väliseen koordinointiin vaikuttavat yleiset edellytykset. GEN 3.3.5 Minimilentokorkeus Minimilentokorkeuksien määrittämisessä käytetyt kriteerit. GEN 3.3.6 ATS-yksiköiden osoitteet Seuraavat tiedot sisältävä aakkosellinen luettelo ATS-yksiköistä ja niiden osoitteista: 1) yksikön nimi; 2) postiosoite; 3) puhelinnumero; 4) faksinumero; 5) sähköpostiosoite; 6) AFS-osoite; 7) verkkosivuston osoite, jos sellainen on. GEN 3.4 Ilmailuviestintäpalvelut GEN 3.4.1 Vastaava palveluntarjoaja Kuvaus palveluntarjoajasta, joka vastaa televiestintä- ja navigointipalveluista, mukaan lukien seuraavat tiedot: 1) palveluntarjoajan nimi; 2) postiosoite; 3) puhelinnumero; 4) faksinumero; 5) sähköpostiosoite; 6) AFS-osoite; 7) verkkosivuston osoite, jos sellainen on; 8) selvitys palvelun perustana olevista määräyksistä sekä maininta siitä, missä AIP:n kohdassa mahdolliset eroavuudet ICAOn määräyksistä on lueteltu; 9) jos palvelu ei ole käytettävissä vuorokauden ympäri seitsemänä päivänä viikossa, maininta asiasta. GEN 3.4.2 Vastuualue Vastuualue, jolla televiestintäpalvelua tarjotaan, lyhyesti kuvattuna. GEN 3.4.3 Palvelumuodot Keskeiset tarjotut palvelumuodot lyhyesti kuvattuna, mukaan lukien seuraavat tiedot: 1) radionavigointipalvelu; 2) puhe- ja/tai tiedonsiirtopalvelu; 3) automaattiset radiolähetykset; 4) käytetyt kielet; ja 5) tieto siitä, mistä tarkempaa tietoa on saatavissa. GEN 3.4.4 Vaatimukset ja edellytykset Vaatimukset ja edellytykset, joiden vallitessa viestintäpalvelu on saatavilla, lyhyesti kuvattuna. GEN 3.4.5 Muuta Mahdolliset lisätiedot (esimerkiksi valitut radiolähetysasemat tai televiestintää kuvaava kaavio). GEN 3.5 Sääpalvelu GEN 3.5.1 Vastaava palveluntarjoaja Säätietojen antamisesta vastaava sääpalvelu lyhyesti kuvattuna, mukaan lukien seuraavat tiedot: 1) palveluntarjoajan nimi; 2) postiosoite; 3) puhelinnumero; 4) faksinumero; 5) sähköpostiosoite; 6) AFS-osoite; 7) verkkosivuston osoite, jos sellainen on; 8) selvitys palvelun perustana olevista määräyksistä sekä maininta siitä, missä AIP:n kohdassa mahdolliset eroavuudet on lueteltu; 9) jos palvelu ei ole käytettävissä vuorokauden ympäri seitsemänä päivänä viikossa, maininta asiasta. GEN 3.5.2 Vastuualue Alue ja/tai lentoreitit, joille sääpalvelua tarjotaan, lyhyesti kuvattuna. GEN 3.5.3 Säähavainnot ja -sanomat Kansainvälistä ilmailua varten annettavat säähavainnot ja -sanomat tarkasti kuvattuna, mukaan lukien seuraavat tiedot: 1) aseman nimi ja ICAO-paikkatunnus; 2) havaintojen tyyppi ja taajuus, mukaan lukien tieto siitä, onko käytössä automaattinen havaintojärjestelmä; 3) sääsanomien tyyppi ja TREND-ennusteen saatavuus; 4) havainnointijärjestelmän tyyppi sekä niiden havaintopaikkojen lukumäärä, joita hyödynnetään pintatuulen, näkyvyyden, kiitotienäkyvyyden, pilven alarajan, lämpötilan ja tarvittaessa tuuliväänteen havainnointiin ja ilmoittamiseen (esimerkiksi tuulimittari kiitoteiden risteyskohdassa, kosketuskohta-alueella olevat transmissometrit jne.); 5) toiminta-ajat; 6) maininta saatavilla olevista lentotoimintaan vaikuttavista ilmastollisista tiedoista. GEN 3.5.4 Palvelumuodot Tärkeimmät tarjottavat palvelumuodot lyhyesti kuvattuna, mukaan lukien yksityiskohtaiset tiedot selostuksista, neuvonnasta, säätietojen esittämisestä, toiminnanharjoittajille ja ohjaamomiehistön jäsenille saatavilla olevista sääasiakirjoista sekä säätietojen tarjoamisessa käytettävistä menetelmistä ja keinoista. GEN 3.5.5 Toiminnanharjoittajilta vaadittavat ilmoitukset Sääpalveluiden tarjoajan lentotoiminnan harjoittajilta edellyttämä vähimmäisaika, jonka verran etukäteen lentotoiminnan harjoittajien on viimeistään tehtävä selostuksia, neuvontaa ja sääasiakirjoja tai muita säätietoja koskeva pyyntö tai muutospyyntö. GEN 3.5.6 Ilma-alusten ilmoittamat havainnot Ilma-alusten ilmoittamien havaintojen laatimista ja lähettämistä koskevat sääpalvelun tarjoajan vaatimukset tarvittavilta osin. GEN 3.5.7 VOLMET-palvelu Seuraavat tiedot sisältävä kuvaus VOLMET- ja/tai D-VOLMET-lähetyksistä: 1) lähetysaseman nimi; 2) radioviestintälähetyksen kutsumerkki tai tunnus sekä lyhenne; 3) lähetykseen käytetyt taajuudet; 4) lähetysaika; 5) aukioloajat; 6) luettelo lentopaikoista/helikopterikentistä, joiden raportit ja/tai ennusteet sisältyvät lähetyksiin; ja 7) lähetyksiin sisältyvät raportit, ennusteet ja SIGMET-tiedot sekä huomautukset. GEN 3.5.8 SIGMET- ja AIRMET-palvelu Kuvaus lentosäävalvonnasta, jota tarjotaan niillä lentotiedotusalueilla tai lennonjohtoalueilla, joilla tarjotaan ilmaliikennepalveluita, mukaan lukien luettelo lentosäävalvontakeskuksista ja seuraavat tiedot: 1) lentosäävalvontakeskuksen nimi ja ICAO-paikkatunnus; 2) aukioloajat; 3) lentotiedotusalueet tai lennonjohtoalueet, joilla palvelua tarjotaan; 4) SIGMET-tietojen voimassaoloajat; 5) SIGMET-tietoihin sovellettavat menettelyt (kun kyse on esimerkiksi vulkaanisesta tuhkasta tai trooppisista hirmumyrskyistä); 6) AIRMET-tietoihin sovellettavat menettelyt (asiaa koskevien alueellisten lennonvarmistussopimusten mukaisesti); 7) ATS-yksiköt, joille SIGMET- ja AIRMET-tietoja annetaan; 8) lisätiedot esimerkiksi mahdollisista palvelun rajoituksista. GEN 3.5.9 Muut automaattiset lentosääpalvelut Kuvaus muista käytettävissä olevista automaattisista palveluista, joiden välityksellä tarjotaan säätietoja (esimerkiksi automaattinen lennonvalmistelutietopalvelu, johon saa yhteyden puhelimitse ja/tai tietokonemodeemilla), mukaan lukien seuraavat tiedot: 1) palvelun nimi; 2) saatavilla olevat tiedot; 3) palvelun kattamat alueet, lentoreitit ja lentopaikat; 4) puhelin- ja faksinumero(t), sähköpostiosoite sekä verkkosivuston osoite, jos sellainen on käytössä. GEN 3.6 Etsintä- ja pelastuspalvelu (SAR) GEN 3.6.1 Vastaavat palveluntarjoajat Etsintä- ja pelastuspalvelun tarjoamisesta vastaavat tahot lyhyesti kuvattuna, mukaan lukien seuraavat tiedot: 1) palveluntarjoajan/yksikön nimi; 2) postiosoite; 3) puhelinnumero; 4) faksinumero; 5) sähköpostiosoite; 6) AFS-osoite; 7) verkkosivuston osoite, jos sellainen on; ja 8) selvitys palvelun perustana olevista määräyksistä sekä maininta siitä, missä AIP:n kohdassa mahdolliset eroavuudet ICAOn määräyksistä on lueteltu. GEN 3.6.2 Vastuualue Vastuualue, jolla etsintä- ja pelastuspalveluita tarjotaan, lyhyesti kuvattuna. GEN 3.6.3 Palvelumuodot Palveluntarjoajat ja tarjotut palvelut lyhyesti kuvattuna ja tarvittaessa maantieteellisesti esitettyinä, mukaan lukien tieto siitä, missä etsintä- ja pelastuspalvelun peitto ilmassa riippuu siitä, onko käytössä merkittävä määrä ilma-aluksia. GEN 3.6.4 Etsintä- ja pelastussopimukset Voimassa olevat etsintä- ja pelastussopimukset lyhyesti kuvattuna, mukaan lukien säännökset, jotka mahdollistavat muiden jäsenvaltioiden ilma-alusten maahantulon ja poistumisen etsintää, pelastusta tai omaisuuden pelastamista taikka, kun on kyse kadonneista tai vahingoittuneista ilma-aluksista, omaisuuden pelastamista tai korjaamista varten joko pelkästään lentoilmoituksin tai lentosuunnitelman ilmoittamisen jälkeen. GEN 3.6.5 Etsintä- ja pelastuspalvelun käytettävyys Etsintä- ja pelastuspalvelua koskevat säännökset lyhyesti kuvattuna, mukaan lukien yleiset ehdot, joiden nojalla palvelu ja palveluntarjoajat ovat saatavilla kansainväliseen käyttöön, mukaan lukien tieto siitä, onko etsintä- ja pelastuspalveluun käytettävissä oleva taho erikoistunut etsintä- ja pelastuspalvelutekniikoihin ja etsintä- ja pelastustehtäviin vai käytetäänkö sitä muihin erityistarkoituksiin, mutta se on mukautettu käytettäväksi etsintä- ja pelastuspalvelutarkoituksiin koulutuksen ja laitteiden avulla, vai onko se saatavilla vain satunnaisesti, eikä sitä ole erityisesti koulutettu tai valmisteltu etsintä- ja pelastuspalvelutehtäviin. GEN 3.6.6 Käytetyt menetelmät ja merkit Pelastusilma-aluksen käyttämät menetelmät ja merkit lyhyesti kuvattuna sekä taulukko, josta käyvät ilmi pelastettavien käyttämät merkit. GEN 4. LENTOPAIKKA-/HELIKOPTERIKENTTÄMAKSUT JA LENNONVARMISTUSPALVELUIDEN MAKSUT Jos maksuja ei ole eritelty tässä luvussa, voidaan ilmoittaa, mistä tarkemmat tiedot perittävistä maksuista ovat saatavana. GEN 4.1 Lentopaikka-/helikopterikenttämaksut Maksutyypit, joita voidaan periä kansainväliseen käyttöön saatavilla olevilla lentopaikoilla tai helikopterikentillä, lyhyesti kuvattuna, mukaan lukien seuraavat maksutyypit: 1) ilma-alusten laskeutumismaksut; 2) ilma-alusten paikoituksesta ja pitkäaikaisesta säilyttämisestä perittävät maksut sekä hallivuokrat; 3) matkustajapalvelumaksut; 4) vartiointimaksut; 5) meluun liittyvät maksut; 6) muut maksut (tulli-, terveys- ja maahanmuuttoviranomaisten maksut jne.); 7) poikkeukset/alennukset; ja 8) maksutavat. GEN 4.2 Lennonvarmistuspalveluista perittävät maksut Maksut, joita voidaan periä kansainväliseen käyttöön saatavilla olevista lennonvarmistuspalveluista, lyhyesti kuvattuna, mukaan lukien seuraavat maksutyypit: 1) lähestymislennonjohto; 2) ANS-reitti; 3) lennonvarmistuspalveluista perittävien maksujen kustannusperuste sekä poikkeukset/alennukset; 4) maksutavat. OSA 2 – REITTI (ENR) Jos AIP tuotetaan ja asetetaan saataville useampana kuin yhtenä niteenä, ja jokaisella on erillinen muutos- ja täydennyspalvelu, on jokaisessa niteessä oltava erillinen johdanto, luettelo AIP:n muutoksista, luettelo AIP:n täydennyksistä, AIP:n sivujen tarkistusluettelo ja luettelo ajantasaisista käsikorjauksista. Jos AIP julkaistaan yhtenä niteenä, maininta ”ei käytössä” merkitään kaikkien edellä mainittujen alalukujen kohdalle. ENR 0.6 Osan 2 sisällysluettelo Luettelo osassa 2 – Reitti olevista luvuista ja alaluvuista. ENR 1. YLEISET SÄÄNNÖT JA MENETELMÄT ENR 1.1 Yleiset säännöt Yleiset säännöt on julkaistava sellaisina kuin niitä sovelletaan jäsenvaltiossa. ENR 1.2 Näkölentosäännöt Näkölentosäännöt on julkaistava sellaisena kuin niitä sovelletaan jäsenvaltiossa. ENR 1.3 Mittarilentosäännöt Mittarilentosäännöt on julkaistava sellaisina kuin niitä sovelletaan jäsenvaltiossa. ENR 1.3.1 Kaikkia IFR-lentoja koskevat säännöt ENR 1.3.2 Valvotussa ilmatilassa suoritettavia IFR-lentoja koskevat säännöt ENR 1.3.3 Valvotun ilmatilan ulkopuolella suoritettavia IFR-lentoja koskevat säännöt ENR 1.3.4 Vapaan reitityksen ilmatilan yleiset menetelmät Vapaan reitityksen ilmatilaan liittyvät menetelmät, mukaan lukien sovellettujen vapaan reitityksen ilmatilaan liittyvien pisteiden selitykset ja määritelmät. Jos vapaan reitityksen ilmatila on rajat ylittävä, siihen kuuluvat lentotiedotusalueet / ylemmät lentotiedotusalueet tai lennonjohtoalueet / ylemmät lennonjohtoalueet on mainittava kohdassa ENR 1.3. ENR 1.4 ATS-ilmatilaluokitus ja sen kuvaus ENR 1.4.1 ATS-ilmatilaluokitus ATS-ilmatilaluokkien kuvaus samassa muodossa kuin täytäntöönpanoasetuksen (EU) N:o 923/2012 lisäyksessä 4 oleva ATS-ilmatilaluokkia koskeva taulukko. Taulukossa on asianmukaisin merkinnöin ilmoitettava ilmatilaluokat, jotka eivät ole jäsenvaltiossa käytössä. ENR 1.4.2 ATS-ilmatilan kuvaus Muut ATS-ilmatilan kuvaukset soveltuvin osin, muun muassa yleiset tekstimuotoiset kuvaukset. ENR 1.5 Odotus-, lähestymis- ja lähtömenetelmät ENR 1.5.1 Yleistä Vaatimuksena on selonteko kriteereistä, joiden perusteella odotus-, lähestymis- ja lähtömenetelmät on vahvistettu. ENR 1.5.2 Saapuvat lennot Esitetään saapuville lennoille tarkoitetut menetelmät (tavanomaiset, aluesuunnistusmenetelmät tai molemmat), jotka ovat yhteisiä saman tyyppiseen ilmatilaan suuntautuville tai sen sisällä tapahtuville lennoille. Jos lähestymisalueen ilmatilassa sovelletaan erilaisia menetelmiä, tästä on annettava tieto sekä mainittava, missä yksittäiset menetelmät on ilmoitettu. ENR 1.5.3 Lähtevät lennot Esitetään lähteville lennoille tarkoitetut menetelmät (tavanomaiset, aluesuunnistusmenetelmät tai molemmat), jotka ovat yhteisiä miltä tahansa lentopaikalta/helikopterikentältä lähteville lennoille. ENR 1.5.4 Muita tärkeitä tietoja ja menetelmiä Muita tietoja lyhyesti kuvattuna esimerkiksi saapumismenetelmistä ja loppulähestymisen suuntauksesta sekä odotusmenetelmistä ja -kuvioista. ENR 1.6 ATS-valvontapalvelut ja -menetelmät ENR 1.6.1 Ensiötutka Kuvaus ensiötutkapalveluista ja niihin liittyvistä menetelmistä, mukaan lukien seuraavat tiedot: 1) täydentävät palvelut; 2) tutkavalvontapalvelun soveltaminen; 3) toimintamenetelmät tutkavian sattuessa tai ilma-aluksen ja maa-aseman välisen viestiyhteyden katketessa; 4) äänipaikkailmoituksia sekä lennonjohtajan ja ohjaajan tiedonsiirtoyhteyden (CPDLC) kautta tehtäviä paikkailmoituksia (CPDLC-paikkailmoituksia) koskevat vaatimukset; ja 5) graafinen esitys peittoalueesta. ENR 1.6.2 Toisiovalvontatutka (SSR) Kuvaus toisiovalvontatutkaa (SSR) käytettäessä noudatettavista toimintamenetelmistä, mukaan lukien seuraavat tiedot: 1) hätätilannemenettelyt; 2) toimintamenetelmät ilma-aluksen ja maa-aseman välisen viestiyhteyden katketessa tai kun havaitaan laiton puuttuminen ilma-aluksen kulkuun; 3) SSR-koodien myöntämisjärjestelmä; 4) äänipaikkailmoituksia ja CPDLC-paikkailmoituksia koskevat vaatimukset; ja 5) graafinen esitys SSR-peittoalueesta. ENR 1.6.3 Automatiikkaan perustuvan valvonnan lähetykset (ADS-B) Kuvaus automatiikkaan perustuvan valvonnan lähetyksiä (ADS-B) käytettäessä noudatettavissa toimintamenetelmistä, mukaan lukien seuraavat tiedot: 1) hätätilannemenettelyt; 2) toimintamenetelmät ilma-aluksen ja maa-aseman välisen viestiyhteyden katketessa tai kun havaitaan laiton puuttuminen ilma-aluksen kulkuun; 3) ilma-aluksen tunnistamista koskevat vaatimukset; 4) äänipaikkailmoituksia ja CPDLC-paikkailmoituksia koskevat vaatimukset; ja 5) graafinen esitys ADS-B-peittoalueesta. ENR 1.6.4 Muita tärkeitä tietoja ja menetelmiä Muita tietoja ja menettelyitä lyhyesti kuvattuna, esimerkiksi toimintamenetelmät tutkan tai transponderin vikaantuessa. ENR 1.7 Korkeusmittarin asetusmenetelmät Kohdassa on julkaistava ilmoitus käytössä olevista korkeusmittarin asetusmenetelmistä, ja siinä on oltava seuraavat tiedot: 1) lyhyt johdanto ja maininta ICAOn asiakirjoista, joihin menetelmät perustuvat, sekä mahdollisista eroavuuksista ICAOn määräyksistä; 2) korkeusmittarin yleiset asetusmenetelmät; 3) kuvaus korkeusmittarin asetusalueesta tai -alueista; 4) lentotoiminnan harjoittajiin (ml. ohjaajiin) sovellettavat menettelyt; ja 5) matkalentokorkeustaulukko. ENR 1.8 ICAOn alueelliset lisämenetelmät Kohdassa on esitettävä alueelliset lisämenetelmät (SUPP), joiden kohteena on koko vastuualue. ENR 1.9 Ilmaliikennevirtojen säätely (ATFM) ja ilmatilan hallinta ATFM-järjestelmä ja ilmatilan hallinta lyhyesti kuvattuna, mukaan lukien seuraavat tiedot: 1) ATFM-järjestelmän rakenne, palvelualue, tarjottu palvelu, yksiköiden sijainti ja toiminta-ajat; 2) liikennevirtaviestien tyypit ja muotojen kuvaukset; ja 3) lähteviin lentoihin sovellettavat menetelmät, jotka sisältävät seuraavat: a) sovellettavia ATFM-toimenpiteitä koskevien tietojen antamisesta vastaava palveluntarjoaja; b) lentosuunnitelmia koskevat vaatimukset; ja c) lähtö- ja saapumisaikojen osoittaminen; 4) tiedot kokonaisvastuusta ilmatilan hallinnasta lentotiedotusalueilla, tarkat tiedot ilmatilan osoittamisesta siviili- ja sotilasilmailulle sekä hallinnan koordinoinnista, hallittavissa olevan ilmatilan rakenne (ilmatilan osoittaminen ja siihen tehtävät muutokset) sekä yleiset toimintamenetelmät. ENR 1.10 Lennonsuunnittelu Kohdassa on mainittava kaikki lennonsuunnitteluvaiheeseen liittyvät rajoitukset tai ohjeet, joista voi olla käyttäjälle apua aiotun lentotoiminnan esittämisessä, mukaan lukien seuraavat tiedot: 1) lentosuunnitelman esittämistä koskevat menetelmät; 2) toistuvaislentosuunnitelmien esittämisessä noudatettava järjestelmä; ja 3) esitettyihin lentosuunnitelmiin tehtävät muutokset. ENR 1.11 Lentosuunnitelmien osoittaminen Kohdassa on esitettävä lentosuunnitelmille varatut osoitteet sisältävä taulukko, josta käyvät ilmi seuraavat tiedot: 1) lennon luokka (IFR, VFR tai molemmat); 2) reitti (kun kohteena tai kauttakulkupaikkana on lentotiedotusalue ja/tai lähestymisalue); ja 3) viestin osoite. ENR 1.12 Siviili-ilma-alusten lentoon puuttuminen tunnistusta varten Kohdassa on annettava täydellinen tieto käytettävistä näkömerkeistä ja lentoon puuttumisessa käytettävistä menetelmistä sekä joko ilmoitettava selkeästi, että ICAOn määräyksiä sovelletaan, tai mainittava, että eroavuuksia esiintyy. ENR 1.13 Laittomat teot Kohdassa on esitettävä tarvittavat menettelyt, joita sovelletaan, jos ilmailuun kohdistuu laittomia tekoja. ENR 1.14 Ilmaliikenteen häiriöt Kuvaus ilmaliikenteen häiriöiden ilmoittamisjärjestelmästä, mukaan lukien seuraavat tiedot: 1) ilmaliikenteen häiriön määritelmä; 2) ilmoituslomakkeen käyttö; 3) ilmoitusmenettelyt (mukaan lukien lennon aikana käytettävät menettelyt); ja 4) ilmoitusmenettelyn tarkoitus ja ilmoituslomakkeiden käsittely. ENR 2. ATS-ILMATILA ENR 2.1 FIR, UIR, TMA ja CTA Lentotiedotusalueet (FIR), ylemmät lentotiedotusalueet (UIR) ja lennonjohtoalueet (CTA) (myös lähestymisalueiden (TMA) kaltaiset erityiset lennonjohtoalueet) yksityiskohtaisesti kuvattuna, mukaan lukien seuraavat tiedot: 1) nimi, FIR:n/UIR:n sivurajojen maantieteelliset koordinaatit asteina ja minuutteina sekä CTA:n sivurajojen, korkeusrajojen ja ilmatilaluokkien maantieteelliset koordinaatit asteina, minuutteina ja sekunteina; 2) palvelua tarjoavan yksikön tunnus; 3) yksikön käyttämän ilmailuaseman kutsumerkki sekä käytettävät kielet, joiden yhteydessä ilmoitetaan tarvittaessa käyttöalue ja -tilanteet; 4) taajuudet sekä tarvittaessa SATVOICE-numero, jonka ohella annetaan tieto erityistarkoituksista; ja 5) huomautukset. Sotilaslentopaikkojen ympärillä olevat lähialueet, joita ei kuvata muualla ilmailukäsikirjassa, on sisällytettävä tähän alalukuun. Jos kaikkiin lentoihin sovelletaan täytäntöönpanoasetuksen (EU) N:o 923/2012 vaatimuksia lentosuunnitelmista, kaksisuuntaisesta viestinnästä ja paikkailmoituksista ilma-aluksen lentoon puuttumisen tarpeen poistamiseksi tai vähentämiseksi ja/tai jos ilma-aluksen lentoon puuttumisen mahdollisuus on olemassa ja VHF-hätätaajuutta 121,500 MHz on päivystettävä jatkuvasti, on asianomaisten alueiden tai niiden osien kohdalla oltava tästä maininta. Tässä kohdassa vaaditaan kuvaus nimetyistä alueista, joilla vaaditaan hätäpaikannuslähetin (ELT) ja joilla ilma-aluksen on jatkuvasti päivystettävä VHF-hätätaajuutta 121,500 MHz, lukuun ottamatta niitä ajanjaksoja, jolloin ilma-alus viestii muilla VHF-kanavilla tai kahden kanavan päivystys ei ilma-aluksessa olevien laitteiden rajoitusten tai ohjaamotehtävien vuoksi ole mahdollista. ENR 2.2 Muu säännelty ilmatila Radiovyöhykkeet (RMZ) ja transponderivyöhykkeet (TMZ) yksityiskohtaisesti kuvattuna, mukaan lukien seuraavat tiedot: 1) nimi, RMZ-/TMZ-vyöhykkeen sivurajojen maantieteelliset koordinaatit asteina ja minuutteina; 2) korkeusrajat lentopintoina tai jalkoina; 3) toiminnan ajankohta; ja 4) huomautukset. Muut säännellyn ilmatilan tyypit ja ilmatilaluokitukset yksityiskohtaisesti kuvattuna, jos sellaiset on vahvistettu. ENR 3. ATS-REITIT ENR 3.1 ATS-reitit alailmatilassa Alailmatilan ATS-reitit yksityiskohtaisesti kuvattuna, mukaan lukien seuraavat tiedot: 1) reittitunnus, viestinnän suorituskykyvaatimusten (RCP) tunnus, mainittuihin segmentteihin sovellettavat navigointivaatimukset ja/tai valvonnan suorituskykyvaatimukset (RSP), kaikkien reitin määrittelevien merkitsevien pisteiden nimet, kooditunnukset tai nimikoodit ja maantieteelliset koordinaatit asteina, minuutteina ja sekunteina, mukaan lukien ilmoittautumispaikat, joilla ilmoittautuminen on pakollista tai tehtävä pyydettäessä; 2) lentosuunnat tai VOR-radiaalit asteen tarkkuudella, geodeettinen etäisyys kunkin peräkkäisen nimetyn merkitsevän pisteen välillä kilometrin tai meripeninkulman kymmenesosan tarkkuudella sekä VOR-radiaalien osalta vaihtokohdat; 3) ylä- ja alarajat tai minimireittikorkeudet lähimmän seuraavan 50 metrin tai 100 jalan tarkkuudella ja ilmatilaluokitus; 4) sivurajat ja minimiestevarojen korkeudet merenpinnasta; 5) matkalentokorkeuksien suunta; 6) lentosuunnistuksen tarkkuusvaatimus kullekin reittiosuudelle, jolla käytetään suorituskykyyn perustuvaa navigointia (PBN) (RNAV tai RNP); ja 7) huomautukset, mukaan lukien tieto lennonjohtoyksiköstä ja sen toimintakanavasta sekä tarvittaessa sen kirjautumisosoite ja SATVOICE-numero sekä mahdolliset lentosuunnistus-, RCP- tai RSP-vaatimusten rajoitukset. ENR 3.2 ATS-reitit yläilmatilassa Yläilmatilan ATS-reitit yksityiskohtaisesti kuvattuna, mukaan lukien seuraavat tiedot: 1) reittitunnus, viestinnän suorituskykyvaatimusten (RCP) tunnus, mainittuihin segmentteihin sovellettavat navigointivaatimukset ja/tai valvonnan suorituskykyvaatimukset (RSP), kaikkien reitin määrittelevien merkitsevien pisteiden nimet, kooditunnukset tai nimikoodit ja maantieteelliset koordinaatit asteina, minuutteina ja sekunteina, mukaan lukien ilmoittautumispaikat, joilla ilmoittautuminen on pakollista tai tehtävä pyydettäessä; 2) lentosuunnat tai VOR-radiaalit asteen tarkkuudella, geodeettinen etäisyys kunkin peräkkäisen nimetyn merkitsevän pisteen välillä kilometrin tai meripeninkulman kymmenesosan tarkkuudella sekä VOR-radiaalien osalta vaihtokohdat; 3) ylä- ja alarajat sekä ilmatilaluokitus; 4) sivurajat; 5) matkalentokorkeuksien suunta; 6) lentosuunnistuksen tarkkuusvaatimus kullekin PBN-reittiosuudelle (RNAV tai RNP); ja 7) huomautukset, mukaan lukien tieto lennonjohtoyksiköstä ja sen toimintakanavasta sekä tarvittaessa sen kirjautumisosoite ja SATVOICE-numero sekä mahdolliset lentosuunnistus-, RCP- tai RSP-vaatimusten rajoitukset. ENR 3.3 Aluesuunnistusreitit PBN-reitit (RNAV ja RNP) yksityiskohtaisesti kuvattuna, mukaan lukien seuraavat tiedot: 1) reittitunnus, viestinnän suorituskykyvaatimusten (RCP) tunnus, mainittuihin segmentteihin sovellettavat navigointivaatimukset ja/tai valvonnan suorituskykyvaatimukset (RSP), kaikkien reitin määrittelevien merkitsevien pisteiden nimet, kooditunnukset tai nimikoodit ja maantieteelliset koordinaatit asteina, minuutteina ja sekunteina, mukaan lukien ilmoittautumispaikat, joilla ilmoittautuminen on pakollista tai tehtävä pyydettäessä; 2) aluesuunnittelureitin määrittelevien reittipisteiden osalta lisäksi soveltuvin osin seuraavat: a) referenssipisteenä käytettävän VOR:n / DME:n asematunnus; b) suuntima asteen tarkkuudella ja etäisyys referenssipisteenä käytettävästä VOR:sta/DME:stä kilometrin tai meripeninkulman kymmenesosan tarkkuudella, jos reittipiste ei sijoitu sen kohdalle; ja c) DME:n lähetysantennin korkeustaso 30 metrin (100 jalan) tarkkuudella; 3) magneettinen suuntima asteen tarkkuudella, geodeettinen etäisyys määriteltyjen päätepisteiden välillä kilometrin tai meripeninkulman kymmenesosan tarkkuudella sekä etäisyys kunkin peräkkäisen nimetyn merkitsevän pisteen välillä; 4) ylä- ja alarajat sekä ilmatilaluokitus; 5) matkalentokorkeuksien suunta; 6) lentosuunnistuksen tarkkuusvaatimus kullekin PBN-reittiosuudelle (RNAV tai RNP); ja 7) huomautukset, mukaan lukien tieto lennonjohtoyksiköstä ja sen toimintakanavasta sekä tarvittaessa sen kirjautumisosoite ja SATVOICE-numero sekä mahdolliset lentosuunnistus-, RCP- tai RSP-vaatimusten rajoitukset. ENR 3.4 Helikopterireitit Helikopterireitit yksityiskohtaisesti kuvattuna, mukaan lukien seuraavat tiedot: 1) reittitunnus, viestinnän suorituskykyvaatimusten (RCP) tunnus, mainittuihin segmentteihin sovellettavat navigointivaatimukset ja/tai valvonnan suorituskykyvaatimukset (RSP), kaikkien reitin määrittelevien merkitsevien pisteiden nimet, kooditunnukset tai nimikoodit ja maantieteelliset koordinaatit asteina, minuutteina ja sekunteina, mukaan lukien ilmoittautumispaikat, joilla ilmoittautuminen on pakollista tai tehtävä pyydettäessä; 2) lentosuunnat tai VOR-radiaalit asteen tarkkuudella, geodeettinen etäisyys kunkin peräkkäisen nimetyn merkitsevän pisteen välillä kilometrin tai meripeninkulman kymmenesosan tarkkuudella sekä VOR-radiaalien osalta vaihtokohdat; 3) ylä- ja alarajat sekä ilmatilaluokitus; 4) minimilentokorkeudet lähimmän seuraavan 50 metrin tai 100 jalan tarkkuudella; 5) lentosuunnistuksen tarkkuusvaatimus kullekin PBN-reittiosuudelle (RNAV tai RNP); ja 6) huomautukset, mukaan lukien tieto lennonjohtoyksiköstä ja sen toimintakanavasta sekä tarvittaessa sen kirjautumisosoite ja SATVOICE-numero sekä mahdolliset lentosuunnistus-, RCP- tai RSP-vaatimusten rajoitukset. ENR 3.5 Muut reitit Vaatimuksena on kuvaus muista erikseen määritetyistä reiteistä, joiden käyttäminen on pakollista tiettyjen alueiden sisällä. Kuvaus vapaan reitityksen ilmatilasta (FRA) tiettynä ilmatilana, jonka sisällä käyttäjät voivat vapaasti suunnitella suorat reitit määritetyn saapumispisteen ja määritetyn poistumispisteen välillä, mukaan lukien tiedot suorasta reitityksestä, reittipisteiden käyttöä koskevat rajoitukset suorilla reitityksillä sekä lentosuunnitelmassa oleva merkintä (kohta 15). Lennonjohtoselvitysten antamisen edellytykset on kuvattava. ENR 3.6 Reittiodotukset Vaatimuksena on reittiodotusmenetelmien yksityiskohtainen kuvaus, joka sisältää seuraavat tiedot: 1) odotuksen mahdollinen tunnus ja odotusrasti (suunnistuslaite) tai reittipiste, jonka maantieteelliset koordinaatit ilmoitetaan asteina, minuutteina ja sekunteina; 2) tulolentosuunta; 3) menetelmäkaarron suunta; 4) suurin sallittu mittarinopeus; 5) pienin ja suurin sallittu odotuslentokorkeus; 6) uloslentoaika/-etäisyys; ja 7) lennonjohtoyksikön nimi ja toimintataajuus. ENR 4. RADIONAVIGOINTILAITTEET JA -JÄRJESTELMÄT ENR 4.1 Reittinavigointilaitteet Aseman nimen perusteella aakkostettu luettelo reittisuunnistukseen tarkoitettuja radionavigointipalveluita tarjoavista asemista, mukaan lukien seuraavat tiedot: 1) aseman nimi ja magneettinen eranto asteen tarkkuudella sekä VOR:n osalta aseman deklinaatio asteen tarkkuudella (käytetään laitteen tekniseen säätämiseen); 2) tunnus; 3) kullekin tietoelementille käytettävä taajuus/kanava; 4) toiminta-ajat; 5) lähetysantennin sijainnin maantieteelliset koordinaatit asteina, minuutteina ja sekunteina; 6) DME:n lähetysantennin korkeustaso 30 metrin (100 jalan) tarkkuudella; ja 7) huomautukset. Jos laitteen toiminnasta vastaava viranomainen on muu kuin nimetty viranomainen, toiminnasta vastaavan viranomaisen nimi on ilmoitettava Huomautukset-sarakkeessa. Laitteen peitto on ilmoitettava Huomautukset-sarakkeessa. ENR 4.2 Erityissuunnistusjärjestelmät Erityissuunnistusjärjestelmiin liittyvien asemien kuvaus, mukaan lukien seuraavat tiedot: 1) aseman tai ketjun nimi; 2) saatavilla olevan palvelun tyyppi (pääsignaali, apusignaali, väri); 3) taajuus (kanavanumero, peruspulssitaajuus, toistumistaajuus, tapauksen mukaan); 4) toiminta-ajat; 5) lähetysaseman sijainnin maantieteelliset koordinaatit asteina, minuutteina ja sekunteina; ja 6) huomautukset. Jos laitteen toiminnasta vastaava viranomainen on muu kuin nimetty viranomainen, toiminnasta vastaavan viranomaisen nimi on ilmoitettava Huomautukset-sarakkeessa. Laitteen peitto on ilmoitettava Huomautukset-sarakkeessa. ENR 4.3 Maailmanlaajuinen satelliittinavigointijärjestelmä (GNSS) Elementtien nimen mukaan aakkostettu luettelo ja kuvaus maailmanlaajuisen satelliittinavigointijärjestelmän (GNSS) elementeistä, joilla tarjotaan reittisuunnistukseen tarkoitettua suunnistuspalvelua, mukaan lukien seuraavat tiedot: 1) GNSS-elementin nimi (GPS, GLONASS, EGNOS, MSAS, WAAS tms.); 2) taajuus tai taajuudet; 3) palvelu- ja peittoalueen maantieteelliset koordinaatit asteina, minuutteina ja sekunteina; ja 4) huomautukset. Jos laitteen toiminnasta vastaava viranomainen on muu kuin nimetty viranomainen, toiminnasta vastaavan viranomaisen nimi on ilmoitettava Huomautukset-sarakkeessa. ENR 4.4 Merkitsevien pisteiden nimikooditunnukset Aakkosellinen luettelo nimikooditunnuksista (viisikirjaimisista sanana lausuttavista ”nimikoodeista”), jotka on vahvistettu merkitseville pisteille paikkoihin, joita ei ole merkitty radionavigointilaitteiden sijaintipaikoilla, mukaan lukien seuraavat tiedot: 1) nimikooditunnus; 2) sijainnin maantieteelliset koordinaatit asteina, minuutteina ja sekunteina; 3) maininta ATS-reitistä tai muusta reitistä, jonka varrella piste on; ja 4) huomautukset, mukaan lukien sijaintien lisämääritelmät, jos niitä edellytetään. ENR 4.5 Kenttävalot – reitti Luettelo kenttävaloista ja muista valomajakoista, jotka osoittavat maantieteellisiä paikkoja, joiden jäsenvaltiot katsovat olevan merkityksellisiä, mukaan lukien seuraavat tiedot: 1) kaupungin nimi tai valomajakan muu tunniste; 2) valomajakan tyyppi ja valon voimakkuus tuhansina kandeloina; 3) signaalin ominaisuudet; 4) toiminta-ajat; ja 5) huomautukset. ENR 5. SUUNNISTUSVAROITUKSET ENR 5.1 Kielto-, rajoitus- ja vaara-alueet Kielto-, rajoitus- ja vaara-alueiden kuvaus, jota on tarvittaessa täydennetty graafisella esityksellä, sekä tiedot näiden alueiden perustamisesta ja käyttöönotosta, mukaan lukien seuraavat tiedot: 1) tunnus, nimi ja sivurajojen maantieteelliset koordinaatit asteina, minuutteina ja sekunteina, jos alue sijaitsee lennonjohtoalueen/lähialueen rajojen sisällä, ja asteina ja minuutteina, jos se sijaitsee rajojen ulkopuolella; 2) ylä- ja alarajat; ja 3) huomautukset, mukaan lukien toiminnan ajankohta. Rajoituksen tyyppi tai vaaratekijän luonne sekä tieto ilma-aluksen lentoon puuttumisen riskistä alueelle lennettäessä on ilmoitettava Huomautukset-sarakkeessa. ENR 5.2 Sotilasharjoitus- ja koulutusalueet sekä ilmapuolustuksen tunnistusvyöhyke (ADIZ) Vakiintuneiden sotilaskoulutusalueiden ja säännöllisin väliajoin toteutettavien sotilasharjoitusten sekä vakiintuneen ilmapuolustuksen